cyanic-selkie/wikianc huggingface dataset:
സൈക്കിളിന്റെ ചരിത്രം
നാൾവഴികൾ
1870 കളിൽ വീണ്ടും മറ്റു പല സൈക്ക്ലിങ് ക്ലബുകളും ഉണ്ടായി. കാറുകൾ ഇല്ലാത്ത അക്കാലത്ത് അത്തരം ക്ലബുകൾ വളരെ വേഗത്തിൽ പ്രസിദ്ധമായി. നൂറ്റാണ്ടിന്റെ അവസാനത്തിൽ ഇത്തരം സൈക്കിൾ ക്ലബുകൾ അറ്റ്ലാന്റിക്കിന്റെ ഇരുവശത്തും നിർമ്മിക്കപ്പെട്ടു, സൈക്കിൾ റൈസിംഗ് ജനകീയ വിനോദമായി മാറി. ഇംഗ്ലണ്ടിൽ 1888  -നായിരുന്നു റാലെയ്ഗ് ബൈസൈക്കിൾ കമ്പനി നിർമ്മിക്കപ്പെട്ടത്, പിന്നീട് അത് ലോകത്തെ ഏറ്റവും വലിയ സൈക്കിൾ നിർമ്മാണ കമ്പനിയായി മാറി. അവർ രണ്ട് മില്ല്യൺ സൈക്കിളുകളായിരുന്നു ഒരു വർഷത്തിൽ ഉണ്ടാക്കിയിരുന്നത്.
കാറുകൾക്കു മുമ്പ് ഏറ്റവും കൂടുതൽ പൊതു ഗതാതഗത്തിന് ഉപയോഗിച്ചത് സൈക്കിലും, കുതിരവണ്ടിയുമായിരുന്നു. പത്തൊമ്പതാം നൂറ്റാണ്ടിന് ശേഷമുണ്ടായ നല്ല റോഡുകൾ ഇത്തരം ഗതാഗത മാർഗ്ഗങ്ങളുടെ വളർച്ചക്ക് കാരണമായി. ഇരുപത്തിയൊന്നാം നൂറ്റാണ്ടിൽ ഒരു ബില്ല്യണിനേക്കാളും സൈക്കിൾ ലോകവ്യാപകമായി പ്രതിവർഷം നിർമ്മിക്കുന്നു. വളരെ സാധാരണവും, ജനകീയവുമായ ഒരു വാഹനമായിരുന്നു സൈക്കിൾ, അതിലെ ചൈനീസ് ഫ്ലയിംഗ് പീജിയൺ എന്ന സൈക്കിൾ മോഡൽ വളരെ പ്രസിദ്ധമായിരുന്നു, അത്തരം സൈക്കിളുകൾ ലോകത്ത് ഏകദേശം 500 മില്ല്യണുണ്ട്. ഒപ്പം രണ്ടാമത്തെ നിലയിൽ നിൽക്കുന്നത് ഹോണ്ടാ സൂപ്പർ ക്ലബ് മോട്ടോർസൈക്കിളാണ്. അത് ഉത്പാദനം  60 മില്ല്യണാണ്. ഏറ്റവും കൂടുതൽ നിർമ്മിക്കപ്പെട്ട കാറ് ടോയോട്ട കൊറോള യാണ്. 35 മില്ല്യണാണ് അതിന്റെ ഉത്പാദനം.
Citations
വർഗ്ഗം:സുസ്ഥിര സാങ്കേതികവിദ്യകൾ
ജോർജ് വാഗൻട്രീബർ
പത്തൊമ്പതാം നൂറ്റാണ്ടിൽ ഡെൽഹിയിൽ പ്രവർത്തിച്ചിരുന്ന ഇംഗ്ലീഷുകാരനായ പത്രപ്രവർത്തകനായിരുന്നു ജോർജ് വാഗൻട്രീബർ (George Wagentrieber). 1850-കളിൽ അദ്ദേഹം ഡെൽഹി ഗസറ്റ് പത്രത്തിന്റെ എഡിറ്ററായിരുന്നു. 1857-ലെ ലഹളക്കാലത്ത് വിമതശിപായിമാർ പിടിച്ചെടുത്ത ഡെൽഹി നഗരത്തിൽ നിന്ന് വാഗൻട്രീബറും കുടുംബവും നാടകീയമായാണ് രക്ഷപ്പെട്ടത്. ഈ രക്ഷപ്പെടലിനെക്കുറിച്ച്, ഔർ എസ്കേപ്പ് ഫ്രം ഡെൽഹി എന്ന പേരിൽ ഒരു ലേഖനം അദ്ദേഹം എഴുതിയിട്ടുണ്ട്. ഈ സംഭവത്തെക്കുറിച്ച് അദ്ദേഹത്തിന്റെ പുത്രിയായ ഫ്ലോറൻസ് വാഗൻട്രീബർ 1894-ലും  1911-ലും പുസ്തകങ്ങളെഴുതിയിട്ടുണ്ട്.
ആംഗ്ലോ ഇന്ത്യൻ പടയാളിയായിരുന്ന ജെയിംസ് സ്കിന്നറുടെ ഏറ്റവും ഇളയ പുത്രിയായ എലിസബത്ത് ആയിരുന്നു വാഗൻട്രീബറുടെ ഭാര്യ. ഭാര്യ സങ്കരപൈതൃകമുള്ളവളായിരുന്നെങ്കിലും ഡെൽഹിയിലെ ഇംഗ്ലീഷുകാരുടെ മുഗൾ മിശ്രസംസ്കാരത്തോട് വാഗൻട്രീബറിന് വിദ്വേഷമായിരുന്നു ഉണ്ടായിരുന്നത്. ഈ രീതി അവസാനിപ്പിക്കണമെന്നായിരുന്നു അദ്ദേഹത്തിന്റെ വിചാരം. തന്റെ ഭാര്യയുടെ ഇരുണ്ട നിറവും അവരുടെ ഇന്ത്യൻശീലങ്ങളും അതുമൂലമുള്ള പ്രശ്നങ്ങളുമായിരിക്കാം ഇതിന് കാരണം.
ഗ്രന്ഥങ്ങൾ
വർഗ്ഗം:ഇന്ത്യയിലെ പത്രപ്രവർത്തകർ
എംഫസിസ്
ഇൻഫർമേഷൻ ടെക്നോളജിയിൽ അധിഷ്ടിതമായി ബാംഗ്ലൂർ ആസ്ഥാനമാക്കി പ്രവർത്തിക്കുന്ന കമ്പനിയാണ് എംഫസിസ്. ഇൻഫ്രാസ്ട്രക്ചർ ടെക്നോളജി, ആപ്ലിക്കേഷൻ ഔട്ട്‌സോഴ്സിംങ് സേവനങ്ങൾ, ആർക്കിടെക്ചറൽ മാർഗ്ഗനിർദ്ദേശം, വിവിധമായ ആപ്ലിക്കേഷനുകളുടെ വികസനം അവയുടെ സംയോജനം, ആപ്ലിക്കേഷൻ മാനേജുമെന്റ് സേവനങ്ങൾ തുടങ്ങി ഒട്ടേറെ കാര്യങ്ങൾ ഈ കമ്പനി നൽകി വരുന്നു. ഈ പ്രവർത്തനങ്ങളോടൊപ്പം തന്നെ ധനകാര്യ സേവനങ്ങൾ, ടെലികോം, ലോജിസ്റ്റിക്സ്, സാങ്കേതിക വ്യവസായങ്ങൾ എന്നിവയ്ക്കു വേണ്ടിയുള്ള സേവനങ്ങളും എംഫസിസ്  നൽകുന്നുണ്ട്. മികച്ച ഇന്ത്യൻ ഐടി കമ്പനികളിൽ എംഫാസിസിന് 7 ഉം, 2011 ൽ ഫോർച്യൂൺ ഇന്ത്യ 500 എംഫാസിസിന്  165 ഉം സ്ഥാനവും നൽകിയിരുന്നു. 2016 ഏപ്രിലിൽ, ഹ്യൂലറ്റ് പാക്കാർഡ് എന്റർപ്രൈസ് (Hewlett Packard Enterprise) എംഫസിസിലെ ഭൂരിഭാഗം ഓഹരികളും ബ്ലാക്ക്സ്റ്റോൺ ഗ്രൂപ്പ് എൽപിക്ക് ഒരു ബില്യൺ യുഎസ് ഡോളറിന് വിറ്റു.
ചരിത്രം
യുഎസ് ആസ്ഥാനമായി പ്രവർത്തിക്കുന്ന ഐടി കൺസൾട്ടിംങ് കമ്പനിയായ എംഫസിസ് കോർപ്പറേഷനും (1998-ൽ സാന്താ മോണിക്കയിൽ ജെറി റാവുവും ജെറോൺ ടാസും ചേർന്ന് സ്ഥാപിച്ചതാണിത്) ഇന്ത്യയിലെ ഇൻഫർമേഷൻ ടെക്നോളിജിയുമായി ബന്ധപ്പെട്ടു പ്രവർത്തിക്കുന്ന '''ബി. എഫ്. എൽ. സോഫ്റ്റ്‌വേർ''' ലിമിറ്റഡും ലയിച്ച ശേഷമാണ് ഇന്നത്തെ എംഫസിസ് രൂപീകരിച്ചത്. 1992-ൽ ആയിരുന്നു പുതിയ കമ്പനി സ്ഥാപിതമായത്. 2006 ജൂണിൽ ഇലക്ട്രോണിക് ഡാറ്റാ സിസ്റ്റംസ് (ഇഡിഎസ്) കമ്പനിയുടെ നിശ്ചിത ഓഹരി (42%) 80 ദശലക്ഷം ഡോളറിന് വാങ്ങി, ഒരു സ്വതന്ത്ര ഇഡിഎസ് യൂണിറ്റായി പിന്നീടു കമ്പനി പ്രവർത്തനം തുടർന്നു. 2008 മെയ് 13 ന്, ഹ്യൂലറ്റ് പാക്കാർഡ് 13.9 ബില്യൺ ഡോളറിന് കമ്പനി ഏറ്റെടുക്കുന്നതിനായി ഇലക്ട്രോണിക് ഡാറ്റാ സിസ്റ്റങ്ങളുമായി ഒരു കരാറിലെത്തിയിരുന്നു. 2008 ഓഗസ്റ്റ് 26 നാണ് ആ കരാർ പൂർത്തിയായത്. 2009 സെപ്റ്റംബറിൽ ഇഡി‌എസ് അസോസിയേഷനെ ഉപേക്ഷിച്ച ശേഷം "എംഫസിസ്, ആൻ എച്ച്പി കമ്പനി" എന്ന പേരിലാവാനായി ബ്രാൻഡ് ഐഡന്റിറ്റി തന്നെ എംഫസിസ് മാറ്റി. സ്വതന്ത്ര് ചുമതലയുള്ള ഒരു എച്ച്പി സബ്സിഡിയറി കമ്പനിയായി എംഫാസിസ് പ്രവർത്തിക്കുകയും ഇന്ത്യൻ വിപണികളിൽ "എംഫാസിസ് ലിമിറ്റഡ്" എന്ന പേരിൽ തുടരുകയും ചെയ്തു. എച്ച്പിയുടെ ഉടമസ്ഥത എംഫസിസിൽ 62 ശതമാനമായിരുന്നു. എച്ച്പിക്ക് കിട്ടുന്ന വരുമാനത്തിന്റെ 50 ശതമാനം എംഫാസിസിന് ലഭിച്ചിരുന്നു. 2010 ഒക്ടോബർ 31 ന് അവസാനത്തോടെ എംഫസിസ് ഒരു ബില്യൺ ഡോളർ വരുമാനം രേഖപ്പെടുത്തിയിരുന്നു. 50.37 ബില്യൺ രൂപ (1,099.3 മില്യൺ ഡോളർ) കേന്ദ്രീകൃത വരുമാനം രജിസ്റ്റർ ചെയ്ത നിലയിൽ ഇന്ത്യയിലെ ആറാമത് ഐടി കമ്പനിയായി എംഫസിസ് മാറി.
ഓഫീസുകൾ
ഇന്ത്യ, ശ്രീലങ്ക, പാകിസ്താൻ, ഓസ്‌ട്രേലിയ, ജപ്പാൻ, വടക്കേ അമേരിക്ക, യൂറോപ്പ് എന്നിവിടങ്ങളിൽ ഡെലിവറി സെന്ററുകളുള്ള 19 രാജ്യങ്ങളിലായി 30 ലധികം ഓഫീസുകൾ എംഫാസിസിനുണ്ട്. ഇന്ത്യയിൽ ബാംഗ്ലൂർ, റായ്പൂർ, ചെന്നൈ, പൂനെ, ഹൈദരാബാദ്, മുംബൈ, വഡോദര, ഇൻഡോർ, പുതുച്ചേരി, അഹമ്മദാബാദ്, മംഗലാപുരം എന്നിവിടങ്ങളിൽ കേന്ദ്രങ്ങളുണ്ട്.
അവലംബം
വർഗ്ഗം:കമ്പനികൾ വർഗ്ഗം:ഇന്ത്യൻ കമ്പനികൾ
കാതറീൻ ഓഫ് അലക്സാണ്ട്രിയ
ക്രിസ്തീയ പാരമ്പര്യമനുസരിച്ച്, നാലാം നൂറ്റാണ്ടിന്റെ ആരംഭത്തിൽ ചക്രവർത്തിയായ മാക്സെൻഷിയസിൻറെ കൈകളാൽ രക്തസാക്ഷിയായ കന്യകയായ ഒരു ക്രിസ്തീയ വിശുദ്ധയായിരുന്നു "ദ ഗ്രേറ്റ് മാർട്ടിയർ സെയിൻറ് കാതറീൻ" അഥവാ "സെയിൻറ് കാതറീൻ ഓഫ് ദി വീൽ" എന്നും അറിയപ്പെടുന്ന അലക്സാണ്ട്രിയയിലെ വിശുദ്ധ കാതറീൻ (Ϯⲁⲅⲓⲁ Ⲕⲁⲧⲧⲣⲓⲛ; ἡ Ἁγία Αἰκατερίνη ἡ Μεγαλομάρτυς "Holy Catherine the Great Martyr"; Catharina Alexandrina). ഹാഗിയോഗ്രാഫി അനുസരിച്ച്, കാതറീൻ ഒരു രാജകുമാരിയും പ്രസിദ്ധ പണ്ഡിതയും ആയിരുന്നു. കാതറീൻ തന്റെ പതിനാലാമത്തെ വയസിൽ ക്രിസ്തുമതം സ്വീകരിക്കുകയും നൂറുകണക്കിനാളുകളെ ക്രിസ്തുമതത്തിലേക്ക് പരിവർത്തനം ചെയ്യുകയും ചെയ്തു. എന്നാൽ ഇതിനെതുടർന്ന് 18 വയസ്സുള്ളപ്പോൾ കാതറീൻ രക്തസാക്ഷിയായി.
രക്തസാക്ഷിത്വം കഴിഞ്ഞ് ഏതാണ്ട് 1,100 വർഷങ്ങൾക്ക് ശേഷം, വിശുദ്ധ ജോൻ ഓഫ് ആർക്ക് കാതറീനെ വിശുദ്ധകളിൽ ഒരാളായി തിരിച്ചറിഞ്ഞു.
പൗരസ്ത്യ ഓർത്തഡോക്സ് സഭ മഹതിയായ രക്തസാക്ഷിയായി അവരെ വാഴ്ത്തുകയും നവംബർ 24 അല്ലെങ്കിൽ 25ന് ഓർമ്മത്തിരുന്നാൾ ആഘോഷിക്കുകയും (പ്രാദേശിക പാരമ്പര്യമനുസരിച്ച്) ചെയ്യുന്നു. കത്തോലിക്കാ മതത്തിൽ അവരെ പതിനാല് വിശുദ്ധ സേവകരിൽ ഒരാളായി ആദരിക്കുന്നു. 1969-ൽ റോമൻ കത്തോലിക്ക സഭ വിശുദ്ധ കാതറീൻറെ ഓർമ്മത്തിരുന്നാൾ ജനറൽ റോമൻ കലണ്ടറിൽ നിന്നും മാറ്റി. എന്നിരുന്നാലും നവംബർ 25 ന് റോമൻ രക്തസാക്ഷിത്വത്തിൽ കാതറീൻ അനുസ്മരിക്കപ്പെട്ടു. 2002-ൽ, വിശുദ്ധ കാതറീൻറെ ഓർമ്മത്തിരുന്നാൾ ജനറൽ റോമൻ കലണ്ടറിലേക്ക് ഒരു ഓപ്ഷണൽ സ്മാരകമായി പുനഃസ്ഥാപിച്ചു.
ചില ആധുനിക പണ്ഡിതന്മാർ കാതറീൻറെ ഐതിഹ്യത്തെ ഗ്രീക്ക് തത്ത്വചിന്തകനായ ഹൈപ്പേഷിയയുടെ ജീവിതത്തെയും കൊലപാതകത്തെയും അടിസ്ഥാനമാക്കിയുള്ളതായിരിക്കാം എന്നു കരുതുന്നു.
ഐതിഹ്യം
പരമ്പരാഗത വിവരണ പ്രകാരം, മാക്സിമിയൻ ചക്രവർത്തിയുടെ ഭരണകാലത്ത് (286-305) ഈജിപ്തിലെ അലക്സാണ്ട്രിയ ഗവർണറായിരുന്ന കോൺസ്റ്റസിൻറെ മകളായിരുന്നു കാതറീൻ. ചെറുപ്പത്തിൽ തന്നെ കാതറീൻ സ്വയം പഠനത്തിനായി സമർപ്പിച്ചു. എന്നാൽ മറിയയുടെയും കുഞ്ഞിൻറെയും ദർശനം ഒരു ക്രിസ്ത്യാനിയാകാൻ അവരെ പ്രേരിപ്പിച്ചു. മാക്സെൻഷിയസ് ചക്രവർത്തി ക്രിസ്ത്യാനികളെ പീഡിപ്പിക്കാൻ തുടങ്ങിയപ്പോൾ കാതറീൻ ചക്രവർത്തിയുടെ അടുത്തെത്തുകയും അദ്ദേഹത്തിൻറെ ക്രൂരതകൾക്കെതിരെ ശാസിക്കുകയും ചെയ്തു. ഇതിനെത്തുടർന്ന് ചക്രവർത്തി 50 ഏറ്റവും മികച്ച പേഗൻ തത്ത്വചിന്തകന്മാരെയും വാഗ്മികളെയും കാതറീൻറെ ക്രിസ്തീയ വാദങ്ങൾ തെറ്റാണെന്ന് തർക്കിക്കാൻ വിളിച്ചുവരുത്തി. എന്നിരുന്നാലും, കാതറിൻ പരിശുദ്ധാത്മാവിന്റെ ശക്തിയാൽ പ്രചോദിതയാകുകയും അവരുടെ വിശ്വാസം സംരക്ഷിക്കുന്നതിൽ ന്യായയുക്തമായി സംസാരിച്ചു. കൂടാതെ പല എതിരാളികളും കാതറീൻറെ വാക്‌സാമർത്ഥ്യത്തിൽ കീഴടങ്ങി സ്വയം ക്രിസ്ത്യാനികളായി പ്രഖ്യാപിക്കുകയും ചക്രവർത്തിയുടെ കൈകളാൽ വധിക്കപ്പെടുകയും ചെയ്തു.
പീഡനവും രക്തസാക്ഷിത്വവും
കാതറീനെ പരാജയപ്പെടുത്താൻ കഴിയാതിരുന്ന മാക്സെൻഷിയസ് ചക്രവർത്തി അവരെ പീഡിപ്പിക്കാനും തടവിലാക്കാനും ഉത്തരവിട്ടു. പീഡനത്തിന് ശേഷവും അവർ വിശ്വാസത്തെ ഉപേക്ഷിച്ചില്ല. കാതറീൻറെ അറസ്റ്റും വിശ്വാസത്തിന്റെ ശക്തിയും പെട്ടെന്ന് പരന്നു. 200-ലേറെ പേർ അവരെ സന്ദർശിച്ചു.
തുടർന്ന് അലക്സാണ്ട്രിയയിലെ വിശുദ്ധ കാതറീനെ ബ്രേക്കിംഗ് വീൽ ഉപയോഗിച്ച് വധിക്കുവാൻ വിധിയുണ്ടായി. എന്നാൽ, കാതറീൻ ചക്രത്തിൽ സ്പർശിച്ചപ്പോൾ അത്ഭുതകരമായി ചക്രം തകരുകയും അതിനാൽ മാക്സെൻഷിയസ് അവരെ ശിരഛേദം ചെയ്യാൻ ഉത്തരവിട്ടു.
ശവസംസ്കാരം
കാതറീൻറെ തിരുശേഷിപ്പുകൾ മാലാഖമാർ സീനായ് മലയിൽ കൊണ്ടുവച്ചു. പിന്നീട് 850-ൽ, സിനായ് ആശ്രമത്തിൽ നിന്നുള്ള സന്യാസിമാർ അവരുടെ അമൂല്യശരീരം കണ്ടെത്തുകയായിരുന്നു.
പുറം കണ്ണികൾ
വർഗ്ഗം:282-ൽ ജനിച്ചവർ വർഗ്ഗം:305-ൽ മരിച്ചവർ വർഗ്ഗം:ഈജിപ്ഷ്യൻ സന്യാസിമാർ വർഗ്ഗം:പുരാതന റോമൻ വനിതകൾ വർഗ്ഗം:പതിനാല് വിശുദ്ധ സഹായികൾ വർഗ്ഗം:ക്രിസ്ത്യൻ രക്തസാക്ഷികൾ വർഗ്ഗം:കോപ്റ്റിക് ക്രിസ്ത്യാനികൾ വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ
എങ്കക്കാട്
തൃശ്ശൂർ ജില്ലയിലെ തലപ്പിള്ളി താലൂക്കിലെ വടക്കാഞ്ചേരി നഗരസഭയിലെ ഒരു സുപ്രധാന പ്രദേശമാണ് എങ്കക്കാട്. വടക്കാഞ്ചേരിയിൽ നിന്നും വാഴാനി അണക്കെട്ടി ലേക്ക്‌ ‌പോകുന്ന വഴിയിലാണ് എങ്കക്കാട് സ്ഥിതിചെയ്യുന്നത്. മൂന്ന് ഭാഗവും ഇപ്പോൾ രണ്ടു ഭാഗവും വയലും കിഴക്കു വനപ്രദേശവും മങ്കരകുന്നുകളുമാണ് ഈ ഗ്രാമത്തിന്റെ അതിർത്തി. ഇന്നിപ്പോൾ പടിഞ്ഞാറു ഭാഗം പൂർണമായി നികത്തപ്പെട്ടിരിക്കുന്നു. കവി ഒടുവിൽ കുഞ്ഞിക്കൃഷ്ണമേനോൻ, നടൻ ഒടുവിൽ ഉണ്ണികൃഷ്ണൻ, ചലച്ചിത്ര സംവിധായകൻമാരായ പി എൻ മേനോൻ, ഭരതൻ, കലാസംവിധായകൻ അശോക്‌ കുമാർ, സാഹിത്യകാരൻ വി.എം. ദേവദാസ് എന്നിവരുടെ നാടാണ് എങ്കക്കാട്. രുധിര മഹാകാളി കാവ് എന്ന ഉത്രാളിക്കാവ് ഈ പ്രദേശത്താണ്. സിനിമാ സംവിധായകനായ സിദ്ധാർത്ഥ് ഭരതൻ, നടി കെ പി എ സി ലളിത എന്നിവരും എങ്കക്കാട് നിവാസികളാണ്. ഒട്ടേറെ കലാ സാംസ്കാരിക പ്രതിഭകളെ കേരളത്തിനു സംഭാവന ചെയ്ത ഒരു കലാസമിതി എങ്കക്കാട് കേന്ദ്രമാക്കി പ്രവർത്തിച്ചിരുന്നു. 2015 ൽ തുടക്കമിട്ട നിറച്ചാർത്ത് ദേശീയ ചിത്ര രചനാ ക്യാമ്പും ഗ്രാമീണ കലോൽസവവും എങ്കക്കാട് കേന്ദ്രമാക്കിയാണ് പ്രവർത്തിക്കുന്നത്. മച്ചാട് ഫോറസ്റ്റ് റേഞ്ചിന്റെയും വടക്കാഞ്ചേരി ഫോറസ്റ്റ് റേഞ്ചിന്റെയും ഓഫീസുകൾ വടക്കാഞ്ചേരി നഗരസഭയുടെ പൊതു ശ്മശാനം, 110 കെ വി സബ്സ്റ്റേഷൻതുടങ്ങിയവ സ്ഥിതിചെയ്യുന്നത് എങ്കക്കാട് പ്രദേശത്താണ്. ഉത്രാളിക്കാവ് പൂരം കൂടാതെ എങ്കക്കാട് ഗ്രാമപ്രദേശത്ത് പാലയ്ക്കൽ അമ്പലത്തിൽ വിഷുദിനത്തിൽ പൂരം നടക്കാറുണ്ട്. കൂടാതെ ജനുവരി പതിനൊന്നാം തീയതി മഠപതി അയ്യപ്പക്ഷേത്രത്തിൽ വിളക്ക് മഹോത്സവം നടക്കാറുണ്ട്. 108 ശിവാലയങ്ങളിൽ ഒന്നായ വീരാണിമംഗലം ശിവക്ഷേത്രം ഈ പ്രദേശത്താണ്. ഈ ക്ഷേത്രം വീരാണിമംഗലം നരസിംഹമൂർത്തി ക്ഷേത്രം എന്നും അറിയപ്പെടുന്നു കൂടാതെഒരു മുരുകൻ ക്ഷേത്രവും 2 അയ്യപ്പ ക്ഷേത്രങ്ങളും കൊടലാണി കാവ്, പാലയ്ക്കൽ അമ്മ ക്ഷേത്രം, തുടങ്ങി അനേകം സ്വകാര്യ ഹൈന്ദവ ആരാധന കേന്ദ്രങ്ങളും ഇവിടെ സ്ഥിതിചെയ്യുന്നു. ഒരു ജുമാ മസ്ജിദും ഒന്നിലധികം നമസ്കാര പള്ളികളും ഇവിടെയുണ്ട്. ഈ പ്രദേശത്ത് ക്രിസ്ത്യൻ ജനവിഭാഗം വളരെ കുറവാണെങ്കിലും ഓർത്തഡോക്സ് സഭയുടെ ഒരു ആരാധനാലയവും സെമിത്തേരിയും ഈ പ്രദേശത്ത് സ്ഥിതിചെയ്യുന്നു. റോമൻ കാത്തലിക്ക് വിഭാഗത്തിന്റെ വേളാങ്കണ്ണി മാതാവിനെ പ്രതിഷ്ഠിച്ച ഒരു കൊച്ചു പള്ളിയും ഈ പ്രദേശത്തുണ്ട്.
അവലംബം
Enkakkad
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ജ്യൂസ് ജാക്കിംഗ്
ലഘുചിത്രം| യുഎസ്ബി ചാർജറുള്ള എസി ഔട്ട്ലെറ്റ് പൊതു യൂഎസ്ബി പോർട്ടുകൾ ഉപയോഗിച്ച് ചാർജ് ചെയ്യുന്ന ഉപകരണങ്ങളിലേക്ക് സൈബർ കുറ്റവാളികൾ മാൽവെയർ ലോഡുചെയ്യുന്ന ഒരു സാങ്കേതികതയാണ് ജ്യൂസ് ജാക്കിംഗ്. ആക്രമണത്തിന്റെ ലക്ഷ്യം ഒന്നുകിൽ ഉപകരണത്തിൽ മാൽവെയർ ഇൻസ്റ്റാൾ ചെയ്യുക അല്ലെങ്കിൽ രഹസ്യമായി സെൻസിറ്റീവ് ഡാറ്റ പകർത്തുക എന്നതാണ്. ചാർജിംഗ് പോർട്ടുകളിലേക്ക് മൊബൈൽ ഫോണുകൾ കണക്‌റ്റ് ചെയ്‌തിരിക്കുമ്പോൾ അജ്ഞാത ആപ്ലിക്കേഷനുകളോ മാൽവെയറോ ആവശ്യപ്പെടാതെ ഇൻസ്റ്റാളുചെയ്യുന്നത് ജ്യൂസ് ജാക്കിംഗിൽ ഉൾപ്പെടുന്നു. ഇതുവരെ ഗവേഷണ ശ്രമങ്ങൾക്ക് പുറത്ത് ജ്യൂസ് ജാക്കിംഗിന്റെ വിശ്വസനീയമായ കേസുകളൊന്നും റിപ്പോർട്ട് ചെയ്യപ്പെട്ടിട്ടില്ല.
പുറത്തേക്കുള്ള കണ്ണികൾ
വർഗ്ഗം:സൈബർ ആക്രമണങ്ങൾ
ചിറക്കൽ രാജ്യം
കോലത്തുനാട് രാജവംശത്തിൽ പള്ളി വിഭാഗത്തിലെ കോലത്തിരി ഭരിച്ചിരുന്ന വടക്കെ മലബാറിലെ ഒരു നാട്ടുരാജ്യമായിരുന്നു ചിറക്കൽ (Chirakkal).
References
വർഗ്ഗം:കേരളത്തിലെ നാട്ടുരാജ്യങ്ങൾ വർഗ്ഗം:കേരളചരിത്രം വർഗ്ഗം:കണ്ണൂർ
വർഗ്ഗം:ഏഷ്യയിലെ മുൻകാല രാജ്യങ്ങൾ
കേരള സാഹിത്യ അക്കാദമി പുരസ്കാരം 2018
2018-ലെ കേരള സാഹിത്യ അക്കാദമി 2019 ഡിസംബർ 19-ന് പ്രഖ്യാപിച്ചു. നോവൽ വിഭാഗത്തിൽ കെവി മോഹൻ കുമാറിന്റെ 'ഉഷ്ണരാശി - കരപ്പുറത്തിന്റെ ഇതിഹാസം' എന്ന നോവലും മികച്ച ചെറുകഥയ്ക്ക് കെ രേഖയുടെ മാനാഞ്ചിറ എന്ന കഥാ സമാഹാരവും മികച്ച കവിതാസമാഹാരത്തിന് വിഎം ഗിരിജയുടെ ബുദ്ധപുർണിമ എന്ന കാവ്യ സമാഹാരവും അർഹമായി.
സമഗ്രസംഭാവനാ പുരസ്കാരം
സമഗ്രസംഭാവനയ്ക്കുള്ള പുരസ്കാരത്തിന് (30,000 രൂപ) സ്‌കറിയ സക്കറിയ, നളിനി ബേക്കൽ, ഒഎം അനുജൻ, എസ്._രാജശേഖരൻ, മണമ്പൂർ രാജൻ ബാബു എന്നിവർ സമഗ്രസംഭാവനയ്ക്കുള്ള പുരസ്‌കാരത്തിന് അർഹരായി. സാഹിത്യ അക്കാദമിയുടെ വിശിഷ്ടാംഗത്വത്തിന് (ഫെല്ലോഷിപ്പ്–50,000 രൂപ)എം മുകുന്ദനും കെ.ജി ശങ്കരപ്പിള്ളയും അർഹരായി.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം
എലിഫന്റ് ട്രങ്ക് ഹിൽ
ചൈനയിലെ ഗുവാങ്സിയിലെ ഗുയിലിനിലെ ഒരു കുന്നും ലാൻഡ്‌മാർക്കും വിനോദസഞ്ചാര കേന്ദ്രവുമാണ് എലിഫന്റ് ട്രങ്ക് ഹിൽ ഒരു അന്താരാഷ്ട്ര ടൂറിസ്റ്റ് നഗരമായ ഗ്വൈലിന്റെ പ്രധാന വിനോദസഞ്ചാര കേന്ദ്രങ്ങളിൽ ഒന്ന് മാത്രമല്ല ഗ്വൈലിൻ നഗരത്തിന്റെ പ്രതീകവും കൂടിയാണ് എലിഫന്റ് ട്രങ്ക് ഹിൽ. ആനയുടെ തുമ്പിക്കൈയുടെ പോലെ തോന്നിക്കുന്ന തുറക്കുന്ന ഭാഗം വാട്ടർ മൂൺ ഗുഹ എന്നാണ് അറിയപ്പെടുന്നത്. കാരണം രാത്രിയിൽ ചന്ദ്രന്റെ പ്രതിബിംബം കമാനം വഴി കാണാൻ കഴിയും. അത് ജലത്തിൻ വീഴുന്നതും ജലത്തിന്റെ ഉപരിതലത്തിൽ കൂടെ ഒഴുകുകയും ചെയ്യുന്ന പ്രതീതി ജനിപ്പിക്കുന്നു. തായൂവ നദിയും ലിജിയാങ് നദിയും സംഗമിക്കുന്ന സ്ഥാനത്താണ് എലിഫന്റ് ട്രങ്ക് ഹിൽ, വാട്ടർ മൂൺ ഗുഹ എന്നിവ സ്ഥിതി ചെയ്യുന്നത്. .
ബാഹ്യ ലിങ്കുകൾ
വർഗ്ഗം:ചൈനയിലെ കുന്നുകൾ
ഷാംകിർ റിസർവോയർ
അവലോകനം
1982-ൽ കുറാ നദിയുടെ ഷാംകിർ ഭാഗത്താണ് ഷാംകിർ റിസർവോയർ നിർമ്മിച്ചത്. 116 ചതുരശ്ര കിലോമീറ്റർ (45 ചതുരശ്ര മൈൽ) ആണ് ഷാംകിർ റിസർവോയറിന്റെ ആകെ വിസ്തീർണ്ണം. റിസർവോയറിൽ ഉൾക്കൊണ്ടിരിക്കുന്ന ജലത്തിൻറെ 2,677 ദശലക്ഷം ക്യുബിക് മീറ്ററും ഇവിടെനിന്നുള്ള ജലത്തിന്റെ ഉപഭോഗം 1,425 ദശലക്ഷംക്യുബിക്ക് മീറ്ററും ആണ്. റിസർവോയറിന്റെ സാധാരണ ജലനിരപ്പ് 158 മീറ്ററും (518 അടി) ഉപരിതല വിസ്തീർണ്ണം 115 ചതുരശ്ര കിലോമീറ്ററും (44 ചതുരശ്ര മൈൽ) ആണ്. അണക്കെട്ടിന്റെ മുകൾഭാഗത്തെ നീളം 4,500 മീറ്ററും (14,800 അടി), ഉയരം 70 മീറ്ററും (230 അടി) ആണ്. ഷാംകിർ, സമുഖ്, ഗോയ്ഗോൾ, ഗോറൻബോയ് റയോണുകളിലെ ഏകദേശം 46,000 ഹെക്ടർ (110,000 ഏക്കർ) ഭൂമിക്ക് ഈ റിസർവോയറിലൂടെ ജലസേചന നൽകുന്നു. 2 ടർബൈനുകളുള്ള 380 മെഗാവാട്ട് ജലവൈദ്യുത നിലയം ഈ റിസർവോയർ സമുച്ചയത്തിന്റെ ഭാഗമാണ്.
സെവൻ സ്റ്റാർ പാർക്ക്
സെവൻ സ്റ്റാർ പാർക്ക് ക്വിക്സെങ്ങ് ജില്ലയിൽ (七星 区) സ്ഥിതിചെയ്യുന്നു. ഈ പാർക്കിൽ 7 കുന്നുകൾ കാണപ്പെടുന്നു. ഏഴ് നക്ഷത്ര ഗുഹ എന്നു പേരുള്ള ഒരു ഗുഹയിൽ നിന്നാണ് സെവൻ സ്റ്റാർ പാർക്ക് എന്ന പേര് ലഭിക്കുന്നത്. പ്രസിദ്ധമായ സെവൻ സ്റ്റാർ ഗുഹ പുട്ടോ ഹില്ലിലാണ് സ്ഥിതി ചെയ്യുന്നത്. 40 ഏക്കർ സ്ഥലത്ത് സെവൻ -സ്റ്റാർ പാർക്ക് ഉൾക്കൊള്ളുന്നു. ഗുയിലിനിലെ ഏറ്റവും വലുതും മനോഹരവുമായ ഈ പാർക്കിൽ മനോഹരമായ കുന്നുകളും നദികളും ഗുഹകളും പാറകളും കാണാം. പാർക്കിന്റെ സെന്ററിൽ സ്ഥിതി ചെയ്യുന്ന സെവൻ സ്റ്റാർ ഹില്ലിൽ നാല് കൊടുമുടികളുള്ള പുട്ട് ഹില്ലും, ക്രസന്റ് ഹില്ലിൽ  മൂന്ന് കൊടുമുടികളും കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ചൈനയിലെ പാർക്കുകൾ
മൂൺ ഹിൽ
മൂൺ ഹിൽ  ദക്ഷിണ ചൈനയിലെ ഗുവാങ്സി  സ്വയംഭരണപ്രദേശത്ത് യാങ്ഷുവോക്കിനു സമീപം ഏതാനും കിലോമീറ്ററകലെ കാണപ്പെടുന്ന പ്രകൃതിദത്തമായ ആർച്ചോടു  കൂടിയ ഒരു കുന്നാണ് ഇത്. കുന്നിലൂടെ വിശാലവും അർദ്ധവൃത്താകൃതിയിലുള്ളതുമായ ദ്വാരത്തിനു പേരുകേട്ട, ഫ്രിയാറ്റിക് കാലഘട്ടത്തിലെ ഒരു ചുണ്ണാമ്പുകല്ലു ഗുഹയാണിത്.. ഈ മേഖലയിലെ മിക്ക രൂപഘടനയേയും പോലെ അത് കാർസ്റ്റാണ്. ഒരു വിനോദ സഞ്ചാര കേന്ദ്രം കൂടിയാണിത്.
ഷാർക്ക് ഫിന്നിങ്
സ്രാവിനെ അവയുടെ ചിറകുകൾക്ക് വേണ്ടി പിടിക്കുന്ന രീതി ആണ് ഷാർക്ക് ഫിന്നിങ്. മിക്കപ്പോഴും ജീവനോടെ ഉള്ള സ്രാവുകളെ ചിറകുകൾ മുറിച്ചു എടുത്ത ശേഷം കടലിൽ ഉപേഷിക്കുന്നതാണ് രീതി, ചിറകുകൾ നഷ്ടപെട്ട് ഇവ നീന്താൻ കഴിയാതെ കടലിന്റെ അടിത്തട്ടിലേക്ക് മുങ്ങി പോകുകയും ഒന്നുകിൽ ശ്വാസതടസം കൊണ്ട് ചാവുകയോ അല്ലെക്കിൽ മറ്റു മത്സ്യങ്ങൾക്ക് ആഹാരമാകുകയോ ചെയ്യാറാണു പതിവ്.
അവലംബം
വർഗ്ഗം:മത്സ്യബന്ധനം
ഗംഗാദേവി (കവിയിത്രി)
മധുരാവിജയം എന്ന സംസ്കൃതകാവ്യത്തിന്റെ കർത്താവാണ് ഗംഗാദേവി.വിജയനഗര സാമ്രാജ്യത്തിലെ സേനാനായകനായിരുന്ന കമ്പരായന്റെ പത്നിയാണ് ഗംഗാദേവി എന്നു ഊഹിയ്ക്കുന്നു.കമ്പരായന്റെ മധുരാവിജയത്തെ അടിസ്ഥാനമാക്കിയാണ് ഈ കാവ്യം രചിച്ചതെന്നു കരുതുന്നു. വീരകമ്പരായചരിതം എന്നും കാവ്യത്തെ വിളിയ്ക്കുന്നുണ്ട്.
കാവ്യാത്മക ഐതിഹ്യമനുസരിച്ച്, മധുരയെ സുൽത്താനേറ്റിൽ നിന്ന് മോചിപ്പിക്കാനും മീനാക്ഷീ ക്ഷേത്രം വീണ്ടും തുറക്കാനും "വലിയ തെറ്റുകൾ ശരിയാക്കാനും" കുമാര കമ്പാനയ്ക്ക് ദേവിയുടെ വാൾ നൽകിയത് ഗംഗാദേവിയാണ് എന്ന് വില്യം ജാക്സൺ സമർത്ഥിക്കുന്നു.
അവലംബം
വർഗ്ഗം:തെലുഗു കവികൾ വർഗ്ഗം:കർണാടകയിൽ നിന്നുമുള്ളവർ വർഗ്ഗം:ഇന്ത്യൻ കവയിത്രികൾ വർഗ്ഗം:14-ആം നൂറ്റാണ്ടിലെ വനിതാ എഴുത്തുകാർ
ബർണാർഡ് ഡി അബ്രേറ
ബർണാർഡ് ഡി അബ്രേറ (ജീവിതകാലം: 28 ഓഗസ്റ്റ് 1940 – 13 ജനുവരി 2017) ഒരു ഓസ്ട്രേലിയൻ പ്രാണിപഠനശാസ്ത്രജ്ഞനും ശാസ്ത്ര തത്ത്വശാസ്ത്രജ്ഞനും ആയിരുന്നു. അദ്ദേഹം ചിത്രശലഭങ്ങൾ, സാറ്റർനിഡെ, സ്ഫിങ്സ് നിശാശലഭങ്ങൾ എന്നിവയെക്കുറിച്ചെഴുതിയ പുസ്തകങ്ങൾ വളരെ പ്രശസ്തമാണ്. അദ്ദേഹം 1982 മുതൽ എഴുതിയ കൃതികൾ ജീവപരിണാമം എന്ന ആശയത്തെ നിരാകരിക്കുന്നവയാണ്.
ജീവചരിത്രം
അദ്ദേഹം സിഡ്നിയിലുള്ള യൂണിവേഴ്സിറ്റി ഓഫ് ന്യൂ സൌത്ത് വെയിത്സി ൽ ആണ് പഠിച്ചത്. 1965-ൽ അദ്ദേഹം ചരിത്രത്തിലും തത്ത്വശാസ്ത്രത്തിലും ഉന്നതബിരുദം നേടി. തുടർന്ന് നാൽപ്പതിലധികം വർഷങ്ങൾ അദ്ദേഹം ലോകമെങ്ങുമുള്ള ശലഭങ്ങളുടെ സംഗ്രഹാലയ ശേഖരങ്ങളുടെ ചിത്രങ്ങൾ എടുക്കാനും അവയെ തിരിച്ചറിയാനും ക്രോഡീകരിക്കാനുമായി ചെലവഴിച്ചു. അദ്ദേഹം താനെടുത്ത ചിത്രങ്ങൾ മറ്റു ഗ്രന്ഥകർത്താക്കൾക്കും നൽകി.
ഇന്തോനേഷ്യയിൽ കാണപ്പെടുന്ന പരാന്തിക ഡബ്രേറായ് (Parantica dabrerai) എന്ന ചത്രശലഭത്തിനും ഗ്നാത്തോത്ലിബസ് ഡബ്രേറ (Gnathothlibus dabrera), എന്ന നിശാശലഭത്തിനും അദ്ദേഹത്തിന്റെ പേരു നൽകി.
അദ്ദേഹം 1978-ൽ പാപുവ ന്യൂ ഗിനിയ കേന്ദ്രീകരിച്ചുള്ള ഒരു ശലഭ കള്ളക്കടത്തുവ്യാപാരം വെളിപ്പെടുത്തുന്നതിൽ സഹായിച്ചു.
ജീവപരിണാമം
അദ്ദേഹം 2001-ൽ ഡിസ്കവറി ഇൻസ്റ്റിറ്റ്യൂട്ട് തുടങ്ങിവച്ച "A Scientific Dissent from Darwinism" പ്രചാരണപ്രവർത്തനരേഖയിൽ ഒപ്പിട്ടിരുന്നു. അദ്ദേഹം ജീവപരിണാമസിദ്ധാന്തത്തെ ശക്തമായി എതിർത്തിരുന്നു. എന്നാൽ ഒട്ടുമിക്ക ശാസ്ത്രജ്ഞരും അദ്ദേഹത്തിന്റെ അഭിപ്രായങ്ങളെ തള്ളിക്കളഞ്ഞു.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
വുഡ് സ്റ്റോക്ക്
വുഡ് സ്റ്റോക്ക് (Mycteria americana) കൊറ്റികളുടെ കുടുംബമായ സികോണിഡേ കുടുംബത്തിൽപ്പെട്ട വലിയ അമേരിക്കൻ ജലപ്പക്ഷികളാണ്. കരീബിയൻ ഉൾപ്പെടെയുള്ള അമേരിക്കയിലും ഉഷ്ണമേഖലാ പ്രദേശങ്ങളിലും, ഉപോഷ്ണമേഖലാ പ്രദേശങ്ങളിലും ഇവയെ കണ്ടുവരുന്നു.1758 -ൽ കാൾ ലിനേയസ് ആണ് ആദ്യമായി ഇവയെക്കുറിച്ച് വിവരണം നല്കിയത്. ഇവയുടെ തലയിലെയും കഴുത്തിലെയും തൂവലുകൾക്ക്  ഇരുണ്ട ചാരനിറമാണ്. വാൽ ഒഴികെയുള്ള തൂവലുകൾ കൂടുതലും വെളുത്തതാണ്. കുറച്ച് ചിറകുകളിലെ തൂവലുകൾക്ക് കറുപ്പിനോടൊപ്പം പച്ചകലർന്ന ഊതനിറവും കാണപ്പെടുന്നു. കുഞ്ഞുങ്ങൾ പ്രായപൂർത്തിയായവരിൽ നിന്നും വ്യത്യസ്തപ്പെട്ടിരിക്കുന്നു. കുഞ്ഞുങ്ങൾക്ക് തൂവലുകളുള്ള തലയും മഞ്ഞചുണ്ടുകളും, മുതിർന്നവയ്ക്ക് കറുത്ത ചുണ്ടുകളും കാണപ്പെടുന്നു. ആൺ-പെൺ തമ്മിൽ വ്യത്യാസം കാണുന്നില്ല.
ടാക്സോണമി
1758 -ൽ ലിനേയസ് ഇവയെ മൈക്റ്റീരിയ അമേരികാന  എന്ന ദ്വിനാമം നൽകുകയും ആദ്യമായി വിവരിക്കുകയും ചെയ്തു. ജബിറു-ഗ്വാക്കുവിന്റെ ഹിസ്റ്റോറിയ നാച്യുറലിസ് ബ്രാസിലിയയെ (1648) അടിസ്ഥാനമാക്കി കാൾ ലിനേയസ് തെറ്റായ വിവരണം ആയിരുന്നു നല്കിയിരുന്നത്. ജബീരു-ഗ്വാക്കുവിനെ അടിസ്ഥാനമാക്കി ലിനേയസ് തന്തലസ് ലോക്കുലേറ്ററിനെക്കുറിച്ചും വിവരിച്ചിട്ടുണ്ട്. അതിനുശേഷം1731- ൽ ''എം. അമേരികാനയെ അടിസ്ഥാനമാക്കി മാർക്ക് കാറ്റ്സ്ബി ഇവയ്ക്ക് വുഡ് പെലിക്കൻ'' എന്ന പേരിൽ വിവരണം നൽകുകയും ചെയ്തു.
പുറം കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:കൊറ്റികൾ
വൊഡയാർ രാജകുടുംബം
മൈസൂർ രാജ്യം 1399 മുതൽ 1761 വരെയും പിന്നീട് 1799 മുതൽ 1947 വരെയും ഭരിച്ചിരുന്ന ഒരു ഹിന്ദു രാജകുടുംബമാണ് വൊഡയാർ രാജകുടുംബം (Wadiyar dynasty). (Wadiyar, Wodeyer,Odeyer എന്നെല്ലാം എഴുതാറുണ്ട്). ബ്രിട്ടീഷുകാരിൽ നിന്നും ഇന്ത്യ സ്വാതന്ത്ര്യം പ്രാപിച്ചപ്പോൾ മൈസൂർ രാജ്യം ഇന്ത്യൻ യൂണിയനിൽ ലയിച്ചു. കന്നഡയിൽ വാഡിയാർ എന്നതിന്റെ അർത്ഥം "കർത്താവ്" അല്ലെങ്കിൽ "കർത്തൃത്വം" എന്നാണ്. രാജവംശത്തിൽപ്പെട്ട രാജകുടുംബാംഗങ്ങളെ പരാമർശിക്കുമ്പോൾ ചരിത്രപരമായ രേഖകൾ "വോഡാർ" എന്ന പദമാണ് സാധാരണയായി ഉപയോഗിക്കുന്നത്. "W" നിശ്ശബ്ദമാണ് (വൊഡയർ അല്ലെങ്കിൽ ഒഡേയർ എന്നും). ഒഡയർ എന്നതിനുള്ള വ്യത്യാസമായിക്കൂടി ഇത് ഉപയോഗിക്കപ്പെടുന്നു.
കൃഷ്ണരാജ വാഡിയാർ മൂന്നാമന്റെ (1799-1868) ഭരണകാലത്ത് ഈ പ്രദേശം ബ്രിട്ടീഷ് സാമ്രാജ്യത്തിന്റെ നിയന്ത്രണത്തിലായി. അദ്ദേഹത്തിന്റെ പിൻഗാമികൾ തങ്ങളുടെ രാജകീയ നാമം വൊഡയാർ മാറ്റുകയും ബഹദൂർ എന്ന സ്ഥാനപ്പേര് മാറ്റുകയും ചെയ്തു. ഔദ്യോഗികമായി രാജവംശത്തിലെ അവസാന രണ്ടുരാജാക്കന്മാർ കൃഷ്ണരാജ വൊഡയാർ നാലാമനും ജയചമരാജേന്ദ്ര വൊഡയാറും ആയിരുന്നു എന്നു പറയാം.
പുറത്തേക്കുള്ള കണ്ണികൾ
വർഗ്ഗം:മൈസൂർ വർഗ്ഗം:ഹിന്ദു രാജവംശങ്ങൾ വർഗ്ഗം:മൈസൂർ രാജാക്കന്മാർ വർഗ്ഗം:ഇന്ത്യയിലെ രാജവംശങ്ങൾ വർഗ്ഗം:കർണ്ണാടകത്തിന്റെ ചരിത്രം
കോൺസ്റ്റാന്റിനോപ്പിളിലെ ഫോത്തിയോസ്
ഒൻപതാം നൂറ്റാണ്ടിലെ (810-893) പ്രമുഖ പൗരസ്ത്യസഭാനേതാവും, വിഖ്യാതപണ്ഡിതനും, എഴുത്തുകാരനും വിശുദ്ധനുമാണ് കോൺസ്റ്റാന്റിനോപ്പിളിലെ ഫോറ്റിയസ്. രണ്ടൂഴങ്ങളിലായി പതിനെട്ടു വർഷത്തോളം (858-867; 877-886) അദ്ദേഹം കോൺസ്റ്റാന്റിനോപ്പിളിൽ എക്യൂമെനിക്കൽ പാത്രിയർക്കീസായിരുന്നു. പൗരസ്ത്യ ഓർത്തഡോക്സ് സഭയിൽ അദ്ദേഹം "മഹാനായ വിശുദ്ധ ഫോറ്റിയസ്" എന്നറിയപ്പെടുന്നു.
സ്ലാവ് ജനതകളുടെ ക്രൈസ്തവീകരണത്തിന്റെ മുഖ്യപ്രചോദകനായിരുന്ന ഫോറ്റിയസ് ഓർത്തഡോക്സ് ക്രിസ്തീയതയുടെ വളർച്ചയേയും പ്രചാരത്തേയും സഹായിച്ചു. പാശ്ചാത്യ-പൗരസ്ത്യക്രിസ്തീയതകൾ തമ്മിലുള്ള വിഭജനത്തിലേക്കു നയിച്ച സംഭവങ്ങളിൽ ഫോറ്റിയസ് നിർണ്ണായകമായ പങ്കുവഹിച്ചു.
പശ്ചാത്തലം
കോൺസ്റ്റാന്റിനോപ്പിളിലെ ഒരു കുലീനകുടുംബത്തിലായിരുന്നു ഫോറ്റിയസ് ജനിച്ചത്. പൗരസ്ത്യസഭയിൽ ഇടക്കാലത്തു പ്രചരിച്ച വിഗ്രഹഭഞ്ജനവാദത്തെ എതിർത്തതിന്റെ പേരിൽ പ്രവാസിയാക്കപ്പെട്ട് നികൃഷ്ടസാഹചര്യത്തിൽ മരിച്ച ഒരു ധനാഢ്യനായിരുന്നു അദ്ദേഹത്തിന്റെ പിതാവ്. ഫോറ്റിയസിന്റെ പൂർവികന്മാരിൽ ഒരാളായ തരാസിയോസ് നേരത്തേ പാത്രിയർക്കീസിന്റെ പദവി വഹിച്ചിട്ടുണ്ട്. സന്യാസം പരിഗണിച്ചെങ്കിലും ഒടുവിൽ പാണ്ഡിത്യത്തിന്റെയും രാജനീതിയുടേയും വഴിയാണ് ഫോറ്റിയസ് തെരഞ്ഞെടുത്തത്. തന്റെ കാലത്തെ ഏറ്റവും പ്രതിഷ്ഠിതനായ പണ്ഡിതനായിരുന്നു ഫോറ്റിയസ്. അദ്ദേഹത്തിന്റെ പാണ്ഡിത്യം, ഭാഷാശാസ്ത്രം, പ്രസംഗകല, ഭൗതികശാസ്ത്രം, ദർശനം എന്നീ മേഖലകളെ സ്പർശിച്ചു നിന്നു. കോൺസ്റ്റാന്റിനോപ്പിൾ സർവകലാശാലയിലെ അദ്ദേഹത്തിന്റെ പ്രഭാഷണങ്ങളിൽ ആകൃഷ്ടരായ ഒരു വലിയൊരു ശിഷ്യസംഘം ആദ്ദേഹത്തിനുണ്ടായിരുന്നു.
പാണ്ഡിത്യം
ഫോറ്റിയസിന്റെ അസാമാന്യമായ അറിവ് എതിരാളികളെ അസൂയപ്പെടുത്തുകയും സംശയാലുക്കളാക്കുകയും ചെയ്തു. ഒരു 'ഉള്ളറ-അവിശ്വാസി' (closet pagan) ആണ് അദ്ദേഹമെന്ന് അവർ ആരോപിച്ചു. പ്രാർത്ഥനാവേളയിൽ ജപങ്ങൾക്കിടെ അദ്ദേഹം കവിത ചൊല്ലിയിരുന്നതായും അവർ പ്രചരിപ്പിച്ചു. എങ്കിലും എതിരാളികളിൽ പലരും അദ്ദേഹത്തിന്റെ അറിവിനെ അംഗീകരിച്ചു. ഫോറ്റിയസിന്റെ വൈരിയായിരുന്ന ഇഗ്നേഷ്യസിന്റെ സുഹൃത്തും ജീവചരിത്രകാരനുമായിരുന്ന നിസെറ്റാസ് തന്നെ, വ്യാകരണം, കാവ്യം, പ്രസംഗകല, ദർശനം, വൈദ്യം, നിയമം എന്നിവയുൾപ്പെടെയുള്ള സമഗ്രശാസ്ത്രങ്ങളിലും ഫോറ്റിയസിനുണ്ടായിരുന്ന വൈഭവത്തെ വാഴ്ത്തുന്നു. ഫോറ്റിയസിന്റെ പാത്രിയർക്കീസ് പദവിയെ എതിർത്ത നിക്കോളാസ് ഒന്നാമൻ മാർപ്പാപ്പയും അദ്ദേഹത്തിന്റെ വലിയ ഗുണങ്ങളേയും സാർവലൗകികമായ ജ്ഞാനത്തേയും വാഴ്ത്തിയിട്ടുള്ള കാര്യം കത്തോലിക്കാ വിജ്ഞാനകോശം ചൂണ്ടികാട്ടുന്നു.
പാത്രിയർക്കീസ്
858-ൽ മൈക്കൽ മൂന്നാമൻ ചക്രവർത്തി അപ്പോൾ പാത്രിയർക്കീസായിരുന്ന ഇഗ്നേഷ്യസിനെ സ്ഥാനഭ്രഷ്ടനാക്കി. ചക്രവർത്തിയുടെ പ്രധാനമന്ത്രി സീസർ ബർദാസിന്റെ സദാചാരഭ്രംശത്തിനെതിരെയുള്ള പാത്രിയർക്കീസിന്റെ വിമർശനമാണ് ഇതിനു വഴിയൊരുക്കിയത്. ഇഗ്നേഷ്യസിന്റെ സ്ഥാനത്ത് പാത്രിയർക്കീസായത്, ഫോറ്റിയസാണ്. മുന്നേ പുരോഹിതൻ പോലുമല്ലാതിരുന്ന ഫോറ്റിയസിന്റെ നിയമനം പുരോഹിതന്മാരുടെ എതിർപ്പിനു കാരണമായി. ഇഗ്നേഷ്യസ് അധികാരമൊഴിയാൻ വിസമ്മതിക്കുകയും നിക്കോളാസ് ഒന്നാമൻ മാർപ്പാപ്പയ്ക്ക് പരാതി കൊടുക്കുകയും ചെയ്തു. സംഭവത്തെക്കുറിച്ച് അന്വേഷിക്കാനായി കോൺസ്റ്റാന്റിനോപ്പിളിലെത്തിയ മാർപ്പാപ്പയുടെ രണ്ടു പ്രതിനിധികൾ ഫോറ്റിയസിന്റെ നിയമനത്തെ സമ്മർദ്ദത്തിനു വഴങ്ങി അംഗീകരിച്ചു. എന്നാൽ അവർ റോമിൽ മടങ്ങിയെത്തിയ ശേഷം മാർപ്പാപ്പ അവരുടെ സമ്മതത്തെ തള്ളിപ്പറയുകയും ഫോറ്റിയസിനോട് അധികാരമൊഴിയാൻ ആവശ്യപ്പെടുകയും ചെയ്തു. ഫോറ്റിയസ് വഴങ്ങാതിരുന്നപ്പോൾ, മാർപ്പാപ്പ അദ്ദേഹത്തെ സഭാഭ്രഷ്ടനായി പ്രഖ്യാപിച്ചു. ചക്രവർത്തിയും ഫോറ്റിയസും ഒരു സൂനഹദോസ് വിളിച്ചുകൂട്ടി മാർപ്പാപ്പയെയും സഭാഭ്രഷ്ടനായി പ്രഖ്യാപിച്ചു. റോമൻ കത്തോലിക്കാ സഭയുടെ 'തെറ്റുകളുടെ' ഒരു പട്ടിക ഈ സമ്മേളനം പ്രസിദ്ധീകരിച്ചു. പുരോഹിതന്മാരുടെ നിബ്ബന്ധിതബ്രഹ്മചര്യവും ദൈവികത്രിത്വത്തിലെ മൂന്നാമാളായ പരിശുദ്ധാത്മാവ് പിതാവിൽ നിന്നും പുത്രനിൽ നിന്നും ഒരുമിച്ച് പുറപ്പെടുന്നവനാണെന്ന വിശ്വാസവും മറ്റും ഈ തെറ്റുകളിൽ ചിലതായിരുന്നു.
എന്നാൽ അതിനിടെ സംഭവിച്ച മൈക്കൽ മൂന്നാമൻ ചക്രവർത്തിയുടെ മരണം സ്ഥിതി മാറ്റി. മൈക്കളിന്റെ പിൻഗാമിയായ ബേസിൽ ഒന്നാമൻ 867-ൽ ഫോറ്റിയസിനെ അധികാരഭ്രഷ്ടനാക്കി ഇഗ്നേഷ്യസിനെ വീണ്ടും പാത്രിയർക്കീസാക്കി. 877-ൽ ഇഗ്നേഷ്യസ് മരിച്ചപ്പോൾ ഫോറ്റിയസ്, ചക്രവർത്തിയുടെ സമ്മതത്തോടെ വീണ്ടും പദവിയിലെത്തി. മാർപ്പാപ്പാ പദവിയിൽ അതിനകം നിക്കോളാസ് ഒന്നാമന്റെ പിൻഗാമിയായിരുന്ന യോഹന്നാൻ എട്ടാമൻ ഈ തീരുമാനം അംഗീകരിച്ചു.
അന്ത്യം
886-ൽ ബേസിൽ ചക്രവർത്തിയുടെ മരണത്തെ തുടർന്ന് ലിയൊ നാലാമൻ അധികാരത്തിലെത്തിയതോടെ ഫോറ്റിയസിനു വീണ്ടും പാത്രിയർക്കീസ് പദവി നഷ്ടപ്പെട്ടു. ചക്രവർത്തിയുടെ തന്നെ സഹോദരൻ സ്റ്റീഫനാണ് ആ പദവി ലഭിച്ചത്. അതോടെ ഫോറ്റിയസ്, അർമേനിയയിലെ ബോർദി ആശ്രമത്തിൽ പ്രവാസിയായി. ഫോറ്റിയസിന്റെ ശിഷ്യൻ ആയിരുന്നിട്ടു കൂടി, പുതിയ ചക്രവർത്തി 887-ൽ അദ്ദേഹത്തെ രാജ്യദ്രോഹത്തിനു വിചാരണ ചെയ്തു. തെളിവുകളുടെ അഭാവത്തിൽ ഫോറ്റിയസിനെതിരെയുള്ള ആരോപണങ്ങൾ സ്ഥാപിക്കപ്പെട്ടില്ല. പക്ഷേ, പുതിയ അധികാരവൃത്തങ്ങളിൽ അസ്വീകാര്യനായിരുന്ന അദ്ദേഹം സന്യാസനിവൃത്തിയിൽ തുടർന്നു. എങ്കിലും മരണത്തിനു മുൻപ് അദ്ദേഹത്തിനെതിരായ നിരോധനങ്ങൾ മാറിയിരുന്നു എന്നു കരുതാൻ ന്യായമുണ്ട്.
893-ൽ മരിച്ച അദ്ദേഹത്തെ കോൺസ്റ്റാന്റിനോപ്പിളിൽ സംസ്കരിച്ചു. ഫോറ്റിയസിനെ സംബന്ധിച്ച ചരിത്രസാക്ഷ്യങ്ങൾ പ്രതികൂലമായിരിക്കുമെന്നുറപ്പു വരുത്താൻ എതിരാളികൾ ശ്രമിച്ചെങ്കിലും പിൽക്കാലത്ത് അദ്ദേഹം പൗരസ്ത്യസഭയിൽ വിശുദ്ധപദവിയിലേക്ക് ഉയർത്തപ്പെട്ടു. പൗരസ്ത്യാരാധന ഫോറ്റിയസിന്റെ പേരു ഘോഷിക്കുന്നത് അദ്ദേഹത്തിന്റെ തീവ്രശത്രുവായിരുന്ന ഇഗ്നേഷ്യഷിന്റെ പേരിനൊപ്പമാണ്.
പ്രാധാന്യം
പൗരസ്ത്യക്രിസ്തീയതയെ മേൽക്കോയ്മയിൽ നിർത്താനുള്ള റോമൻ കത്തോലിക്കാ സഭയുടെ ശ്രമത്തിന്റെ തീവ്രവിരോധിയായിരുന്നു ഫോറ്റിയസ്. പാശ്ചാത്യ-പൗരസ്ത്യസഭകളുടെ വേർതിരിവിനു വഴിയൊരുക്കിയവരിൽ അദ്ദേഹം പ്രധാനിയാണ്. ഇരുസഭകളും തമ്മിൽ ഒൻപതാം നൂറ്റാണ്ടിലുണ്ടായ ഭിന്നിപ്പ് അറിയപ്പെടുന്നതു തന്നെ "ഫോറ്റിയസിന്റെ ശീശ്മ" (Photian Schism) എന്ന പേരിലാണ്. ഇടക്കാലത്ത് ഓർത്തഡോക്സ്-ലത്തീൻ ക്രിസ്തീയതകളുടെ കൂട്ടായ്മ പുനഃസ്ഥാപിക്കപ്പെട്ടെങ്കിലും ആ ഐക്യം ഹ്വസ്വായുസ്സാവുകയും 1054-ൽ ഇരുസഭകളും വഴിപിരിയുകയും ചെയ്തു.
കുറിപ്പുകൾ
വൈദികബ്രഹ്മചര്യം മൂലം പാശ്ചാത്യനാടുകളിൽ പല കുട്ടികൾക്കും അപ്പൻ ആരെന്നറിയാത്ത അവസ്ഥയുണ്ടായി എന്നു ഫോറ്റിയസ് പരിഹസിച്ചു.
അവലംബം
വർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
മൈക്കൽ ജോസഫ് ഹോളണ്ട്
മോറുയ ഹോസ്പിറ്റലിലെ മെറ്റേണിറ്റി പ്രാക്ടീസുകളെ കുറിച്ചുള്ള ആശങ്കകൾ കാരണം സതേൺ NSW ലോക്കൽ ഹെൽത്ത് ഡിസ്ട്രിക്റ്റിൽ നിന്ന് രാജിവെച്ച ഒരു ഒബ്‌സ്റ്റട്രീഷ്യനും ഗൈനക്കോളജിസ്റ്റുമാണ് ഡോ. ഹോളണ്ട്. 2021-ൽ ലിബറൽ എംപി ആൻഡ്രൂ കോൺസ്റ്റൻസിന്റെ രാജിയെത്തുടർന്ന് നടന്ന 2022-ലെ ബേഗാ സംസ്ഥാന ഉപതെരഞ്ഞെടുപ്പിൽ ലേബർ പാർട്ടിയിലേക്ക് മത്സരിക്കാൻ അദ്ദേഹം മുൻകൂട്ടി തിരഞ്ഞെടുക്കപ്പെട്ടു. 2022 ഫെബ്രുവരി 14-ന് അദ്ദേഹം സീറ്റിൽ വിജയിച്ചു.
സൈക്കിൾ ഫ്രെയിം
സൈക്കിളിന്റെ വളരെ പ്രധാനപ്പെട്ട ഒരു ഭാഗമാണ് അതിന്റെ ഫ്രെയിം. അതിലാണ് മിക്ക ഭാഗങ്ങളും ഫിറ്റ് ചെയ്യുന്നത്.
മിക്ക ആധുനിക സൈക്കിളുകളിലും ചെയിനിന്റെ സഹായത്തിലോടുന്ന ബൈക്കുകളേപ്പോലെ സീറ്റിന് മുകളിൽ നിന്ന് വലത്തോട്ട് നിൽക്കുന്ന ഫ്രെയിമുകൾ കാണാം. ഇത്തരം സൈക്കിളുകളിൽ മിക്ക ഫ്രെയിമുകളും ഡയമണ്ട് ആകൃതിയിലായിരിക്കും. രണ്ട് ത്രികോണങ്ങളടങ്ങുന്ന ഒരു ചട്ടക്കൂട്: ഫ്രണ്ട് ട്രയാങ്കിളും റിയർ ട്രയാങ്കിളും. ഹെഡ് ട്യൂബ്, ടോപ് ട്യൂബ്, ഡൗൺ ട്യൂബ്, സീറ്റ് ട്യൂബ് എന്നിവയടങ്ങിയതാണ് ഫ്രണ്ട് ട്രയാങ്കിൾ. ഹെഡ് ട്യൂബിൽ അതിനെ സ്വതന്ത്രമായി കറങ്ങാൻ അനുവദിക്കുന്ന ഹെഡ്സെറ്റും, സുഗമമായി സ്റ്റിയറിംഗ് നൽകുന്ന ഫോർക്കുമാണുള്ളത്. ടോപ്പ് ട്യൂബ് ഹെഡ് ട്യൂബിനെ  മുകളിലുള്ള സീറ്റ് ട്യൂബിലേക്ക് ബന്ധിപ്പിക്കുന്നു, അതുപോലെ ഡൗൺ ട്യൂബ് ഹെഡ് ട്യൂബിനെ ബോട്ടം ബ്രാക്കെറ്റിലേക്ക് ബന്ധിപ്പിക്കുന്നു. സീറ്റ് ട്യൂബ്, ജോടിയാക്കിയ ചെയിൻ സ്റ്റേയ്സും, സീറ്റ് സ്റ്റേയ്സുമാണ് റിയർ ട്രയാങ്കിളിലുള്ളത്. ചെയിൻ സ്റ്റേയ്കൾ റിയർ ഡ്രോപ്പ്ഒട്ടിലേക്ക് ബോട്ടം ബ്രാക്കെറ്റിനെ ബന്ധിപ്പിച്ചുകൊണ്ട്,(അവിടെയാണ് പിന്നിലെ വീലിന്റെ ആക്സിയലുള്ളത്) ചെയിനിന് സമാന്തരമായി പോകുന്നു. സീറ്റ് ട്യൂബിന്റെ മുകൾ ഭാഗത്തിലാണ് സീറ്റിനെ ബന്ധിപ്പിച്ചിട്ടുള്ളത്.
സ്ത്രീകളുടെ സൈക്കിളുകളുടെ ഫ്രെയിമുകൾ പണ്ടുമുതലേ ഫ്രെയിമുകളുടെ ടോപ്പ് ട്യൂബ് മുകൾ ഭാഗത്തേക്ക് ബന്ധിപ്പിക്കുകയല്ലാതെ നടുവിലേക്ക് ബന്ധിപ്പിച്ചിരുന്നു, ഫ്രെയിമിന്റെ ഉയരം കുറഞ്ഞതുകൊണ്ട് കയറി ഇരിക്കാനുള്ള ആയാസം കൂടുകയാണ്, പക്ഷെ കൂടുതൽ ഭാരം വഹിക്കാനുള്ള കഴിവ് നഷ്ടപ്പെടുന്നു. ഇതുമൂലം ഫ്രെയിമുകൾ വളയാനുള്ള സാധ്യത കൂടുന്നു. ഇത്തരം ഡിസൈനുകളാണ് സ്റ്റെപ്പ് ത്രൂ ഫ്രെയിമുകൾ എന്ന് വിളിച്ചിരുന്നത്. ഇറക്കമുള്ള ഡ്രെസ്സുകളിടുന്നവർക്കും സൈക്കിൾ ഓടിക്കാൻ പറ്റുന്നു. തുടർന്ന് സ്ത്രീകൾക്കായുള്ള പല സൈക്കിളുകളും ഇത്തരം മോഡലുകൾ സ്വീകരിച്ചു, ഇത്തരം ഡിസൈനുകളിൽ തന്നെ പല വ്യത്യസ്തകളുമുണ്ടാക്കി സൈക്കിളുകൾ പുറത്തിറക്കി. ഫ്രെയിമുകളെ രണ്ട് ചെറിയ ട്യൂബുകളാക്കി പിൻവശത്തിലെ ഫോർക്കുകളിലേക്ക് ബന്ധിപ്പിക്കുന്ന മിക്സ്റ്റെ അതിലൊന്നാണ്. എല്ലാവർക്കും കയറി ഇരിക്കാൻ ഉതകുന്ന ഫ്രെയമിന്റെ രീതിയെക്കുറിച്ച് നല്ല വശങ്ങൾ ഉണ്ടെങ്കിലും സാധാരണ വലിയ ഫ്രെയിം സൈക്കിളുകൾക്ക് ഇത് ഉചിതമായിരുന്നില്ല.
എന്നിരുന്നാലും ഏവർക്കും ഉപയോഗിക്കാൻ പറ്റുമെന്നതുകൊണ്ട് ഇക്കാലങ്ങളിൽ ഇത്തരം സൈക്കിളുകൾ പ്രാതിനിധ്യം നേടിക്കൊണ്ടിരിക്കുന്നു. മുൻകാലങ്ങളിൽ മിക്ക സ്ത്രീകളും നീളൻ‍ കൂടിയ സ്കേർട്ടുകളായിരുന്നു ഇട്ടിരുന്നത്. അതുകൊണ്ടുതന്നെ ഉയരം കുറഞ്ഞ ഫ്രെയിമുകളുള്ള സൈക്കിളുകളായിരുന്നു അവർക്ക് ഉചിതം.
റെക്കുമ്പെന്റ് സൈക്കിളുകൾ എന്നുപേരുള്ള സൈക്കിളുകൾ ഫ്രെയിമുകളുടെ മറ്റൊരു രൂപമാണ്. ഇവ കൂടുതൽ എയറോ ഡൈനാമിക്കാണ്. ഓടിക്കുന്ന ആൾ മുൻവശത്തേക്ക് കൂടുതൽ കുനിഞ്ഞ് സ്റ്റിയറിംഗിനെ സപ്പോർട്ട് ചെയ്യുകയും നിയന്ത്രിക്കുകയും ചെയ്യുന്നു. ലോകത്തെ ഏറ്റവും വേഗതയേറിയ സൈക്കിൾ ഒരു റെക്കുമ്പെന്റ് സൈക്കിളാണ്, അതുകൊണ്ടുതന്നെ 1934 -ലെ യൂണിയൻ സൈക്കിളിസ്റ്റ് ഇന്റർനാഷ്ണലിൽ ഇത്തരം സൈക്കിളുകളെ നിരോധിച്ചിരുന്നു.
പ്ലെയിനുകളേപ്പോലെ പണ്ടുമുതലേ സൈക്കിളുണ്ടാക്കാനുപയോഗിക്കുന്ന അസംസ്കൃത വസ്തുക്കളിൽ പ്രതീക്ഷിക്കുന്നത് കൂടുതൽ കാഠിന്യവും, കുറഞ്ഞ ഭാരവും എന്ന് അതേ നിയമം തന്നെയാണ്. അന്നും ഇന്നും. 1930 കൾക്ക് ശേഷം ഫ്രെയിമുകൾക്കും, ഉയർന്ന മികവുള്ള യന്ത്രങ്ങളുടെ ഫോർക്കിനും അലുമിനിയവും ഉപയോഗിക്കാൻ തുടങ്ങി. 1980 കളിലെ അലുമിനിയം ഉപയോഗിച്ചുള്ള വെൽഡിംഗ് രീതി സ്റ്റീലുപയോഗിക്കുന്നിടത്തെല്ലാം അലുമിനിയത്തെ സുരക്ഷിതമായി ഉപയോഗിക്കാമെന്ന നിലയ്ക്കെത്തിച്ചു. ശേഷം കുറഞ്ഞ ഭാരം കാരണം അലുമിനിയം അലോയ് ഫ്രെയിമുകളും, മറ്റു ഭാഗങ്ങളും വളരെയധികം ജനകീയമായി. ഇപ്പോഴും മിഡ് റെയിഞ്ച് സൈക്കിളുകളിൽ അലുമിനിയം ഫ്രെയിമുകൾ ഉപയോഗിക്കുന്നു. പക്ഷെ വില കൂടിയ സൈക്കിളുകളിൽ കാർബൺ ഫ്രെയിമുകളാണ് ഉപയോഗിക്കുന്നത്. കാരണം കാർബൺ ഫ്രെയിമുകൾ ഭാരം കുറവും ഏത് രൂപവും സ്വകരിക്കാൻ കഴിയുന്ന കഴിവുള്ളതുകൊണ്ട് നിർമ്മാതാക്കൾക്ക് പരുക്കനും, പരുക്കനല്ലാത്തതുമായ ഫ്രെയിമുകൾ ലേ-അപ്പിൽ മാറ്റം വരുത്തി നിർമ്മിക്കൻ കഴിയും എന്നതുകൊണ്ടാആണ്. ഒരുതരത്തിൽ മിക്ക പ്രൊഫഷണൽ സൈക്കിളുകളും കാർബൺ ഫ്രെയിമുകളാമ് ഉപയോഗിക്കുന്നത്. അവക്കാണ് ബലത്തിന് അനുസൃതമായ ഭാരാനുപാതമുള്ളത്. ആധൂനിക കാർ‍ബൺ ഫ്രെയിമുകളുടെ ഭാരം ഒരു കിലോനാണ്.
ടൈറ്റാനിയം, അഡ്വൻസ് അല്ലോയ് എന്നിവയിലും ഫ്രെയിമുകൾ നിർമ്മിക്കുന്നു. മുള എന്ന പ്രകൃതിദത്തമായ ഉത്പന്നത്തിന് ഉയർന്ന ഭാര-ബലാനുപാതവും, പരുക്കവും നൽകാൻ കഴിയുന്നു. 1894 മുതലേ ഇത് ഉപയോഗിച്ചു വരുന്നു.
പുറം കണ്ണികൾ
വർഗ്ഗം:സൈക്കിളിന്റെ ഭാഗങ്ങൾ
പുള്ളിച്ചിലപ്പൻ
ഏഷ്യയിൽ കാണപ്പെടുന്ന ഒരു പക്ഷിയാണ് പുള്ളിച്ചിലപ്പൻ   (ഇംഗ്ലീഷ്: Puff-throated Babbler, Spotted Babbler; ശാസ്ത്രീയ നാമം: Pellorneum ruficeps).
വിവരണം
മുകളിൽ തവിട്ടു നിറവും അടിയിൽ വെള്ള നിറവും ആണുള്ളത്. വീർപ്പിച്ച വെള്ള കഴുത്തും ഉണ്ട്. ചെമ്പിച്ച തൊപ്പിയും ഇരുണ്ട കവിളുകളും ഉണ്ട്. ചെറിയ വട്ടത്തിലുള്ള ചിറകുകളാണ് ഉള്ളത്.
ഏകദേശം മുപ്പതോളം ഉപവിഭാഗങ്ങളെ കണ്ടെത്തിയിട്ടുണ്ട്..
പ്രജനനം
മഴക്കാലത്താണ് പ്രജനന കാലം. ചെരിഞ്ഞ തറയിലാണ് കൂടുണ്ടാക്കുക. താഴെ ഭാഗത്തേക്കായിരിക്കും കൂടിന്റെ വാതിൽ. ഇലകളും കമ്പുകളും കൊണ്ട് ഉരുണ്ട കൂടായിരിക്കും. 2-5 മുട്ടകളാണ് ഇടുന്നത്. വിരിഞ്ഞ് 12-13 ദിവസംകൊണ്ട് കുഞ്ഞുങ്ങൾ പറക്കാറാകും.
ജമ്മു-കശ്മീർ (നാട്ടുരാജ്യം)
1846 മുതൽ 1947 വരെ ബ്രിട്ടീഷ് സാമ്രാജ്യത്തിനു കീഴിൽ മഹാരാജാവിന്റെ ഭരണത്തിലുണ്ടായിരുന്ന ഒരു നാട്ടുരാജ്യമാണ് കശ്മീർ ആൻഡ് ജമ്മു (ജമ്മു-കശ്മീർ). 1846-ൽ ഒന്നാം ആംഗ്ലോ സിഖ് യുദ്ധത്തിലെ വിജയത്തെത്തുടർന്ന് ഈസ്റ്റ് ഇന്ത്യ കമ്പനി കശ്മീർ താഴ്വര പിടിച്ചെടുക്കുകയുണ്ടായി. യുദ്ധച്ചെലവ് തിരിച്ചുപിടിക്കാൻ മുസ്ലീം ഭൂരിപക്ഷപ്രദേശമായ കശ്മീർ താഴ്വര ജമ്മുവിലെ ദോഗ്ര ഭരണാധികാരിയ്ക്ക് അമൃത്‌സർ ഉടമ്പടി പ്രകാരം വിൽക്കുകയായിരുന്നു. ഇതോടെയാണ് ജമ്മു-കശ്മീർ രാജ്യം നിലവിൽ വന്നത്.
ഈ കരാറനുസരിച്ച് രാജ്യം "സിന്ധു നദിയ്ക്ക് പടിഞ്ഞാറും രവി നദിക്ക് കിഴക്കുമുള്ള പ്രദേശത്ത്" ആയിരുന്നു. ഇതിന്റെ വിസ്തീർണ്ണം 80900 ചതുരശ്ര കിലോമീറ്റർ ഉണ്ടായിരുന്നു. പിന്നീട് ഹൻസ, നഗാർ, ജിൽജിത് എന്നീ പ്രദേശങ്ങൾ രാജ്യത്തോട് കൂട്ടിച്ചേർക്കപ്പെട്ടു.
അവലംബം
വർഗ്ഗം:ഇന്ത്യയിലെ നാട്ടുരാജ്യങ്ങൾ
ഏഷ്യൻ രാജ്യങ്ങളുടെ പട്ടിക
( ജന സംഖ്യ അടിസ്ഥാനത്തിൽ )
രാജ്യം                         ജന സംഖ്യ
2   ഇന്ത്യ                           1,380,004,385
4   പാകിസ്ഥാൻ             220,892,340
6  ജപ്പാൻ                        126,476,461
7  ഫിലിപ്പൈൻസ്          109,581,078
8  വിയറ്റ്നാം                   97,338,579
9   തുർക്കി                       84,339,067
10 ഇറാൻ                         83,992,949
കെറി ഗായി ചാന്ത്
2008 മുതൽ ഓസ്‌ട്രേലിയയിലെ ന്യൂ സൗത്ത് വെയിൽസിലെ ചീഫ് ഹെൽത്ത് ഓഫീസറാണ് കെറി ഗായി ചാന്ത് എഒ പിഎസ്എം ഒരു പബ്ലിക് ഹെൽത്ത് ഫിസിഷ്യനാണ്. കോവിഡ്-19 പാൻഡെമിക് സമയത്ത് ന്യൂ സൗത്ത് വെയിൽസിന് പതിവായി പൊതുജനാരോഗ്യ ഉപദേശം നൽകിക്കൊണ്ട് അവർ പ്രാധാന്യം നേടി. 2021 മാർച്ചിൽ സംസ്ഥാനത്തെ വുമൺ ഓഫ് ദ ഇയർ ആയി തിരഞ്ഞെടുക്കപ്പെട്ടു.
ഏഷ്യൻ രാജ്യങ്ങളുടെ പട്ടിക
11 തായ്‌ലൻഡ്               69,799,978
കെറി ഗായി ചാന്ത്
ആദ്യകാലജീവിതം
ന്യൂ സൗത്ത് വെയിൽസിലെ പഞ്ച്ബൗളിലാണ് ചാന്റ് വളർന്നത്. പെൺകുട്ടികൾക്കായുള്ള ഡെയ്ൻബാങ്ക് ആംഗ്ലിക്കൻ സ്കൂളിൽ ചേർന്ന് 1980-ൽ ബിരുദം നേടി. മെഡിസിൻ പഠനത്തിന് മുമ്പ് അവൾ റീട്ടെയിൽ ജോലികളിലും ഫാർമസിയിലും ജോലി ചെയ്തിരുന്നു. അവർ ന്യൂ സൗത്ത് വെയിൽസ് യൂണിവേഴ്സിറ്റിയിൽ ചേർന്നു. അവിടെ അവർ ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി, 1987-ൽ ഹെൽത്ത് അഡ്മിനിസ്ട്രേഷനിൽ മാസ്റ്റർ, 1995-ൽ മാസ്റ്റർ ഓഫ് പബ്ലിക് ഹെൽത്ത് എന്നിവ പൂർത്തിയാക്കി.
ഏഷ്യൻ രാജ്യങ്ങളുടെ പട്ടിക
12 മ്യാന്മാർ                       54,409,800
13 സൗത്ത്കൊറിയ      51,269,185
14 ഇറാഖ്                         40,222,493
15 അഫ്ഗാനിസ്ഥാൻ   38,928,346
16 സൗദിഅറേബ്യ         34,813,871
17 ഉസ്‌ബെക്കിസ്ഥാൻ 33,469,203
18 മലേഷ്യ                        32,365,999
19 യെമൻ                        29,825,964
20 നേപ്പാൾ                      29,136,808
21 നോർത്ത്കൊറിയ   25,778,816
22 ശ്രീലങ്ക                         21,413,248
23 കസാഖിസ്ഥാൻ        18,776,707
24 സിറിയ                        17,500,658
26 ജോർദൻ                    10,203,134
27 അസർബെയ്ജാൻ  10,139,177
28 യു ഏ ഇ                      9,890,402
30 ഇസ്രാഈൽ               8,655,535
31 ലാഗോസ്                    7,275,560
സേട്ട് നാഗ് ജീ ഫുട്ബോൾ ടൂർണമെന്റ്
കോഴിക്കോട് നഗരത്തിൽ ഓരോ വർഷവും സംഘടിപ്പിച്ചു വരുന്ന അന്താരാഷ്ട്ര പ്രശസ്തിയുള്ള ഒരു  ഫുട്ബോൾ ടൂർണമെന്റാണ് സേട്ട് നാഗ് ജീ ഫുട്ബോൾ ടൂർണമെന്റ്.
ഏഷ്യൻ രാജ്യങ്ങളുടെ പട്ടിക
34 തുർക്മെനിസ്ഥാൻ  6,031,200
സേട്ട് നാഗ് ജീ ഫുട്ബോൾ ടൂർണമെന്റ്
2016 ൽ ടൂർണമെന്റ് പുനരുജ്ജീവിപ്പിക്കപ്പെടുകയും ലോകത്തിന്റെ വിവിധ ഭാഗങ്ങളിൽ നിന്നുള്ള ക്ലബുകളും അർജന്റിന അണ്ടർ 23 ദേശീയ ടീമും പങ്കെടുക്കുകയും ചെയ്തു. ബ്രസീലിയൻ ഫുട്ബോൾ താരം റോണാൾഡീന്യൊ ആയിരുന്നു ടൂർണമെന്റിന്റെ ബ്രാന്റ് അംബാസ്സഡർ. ബ്രസീലിയൻ ക്ലബ്ബായ അത് ലെറ്റികോ പാരനെൻസിനെ ഫൈനലിൽ 3-0 ത്തിന് തകർത്ത്  ഉക്രെയിനിലെ എഫ്.സി .നിപ്രോ ചാമ്പ്യന്മാരായി
ഏഷ്യൻ രാജ്യങ്ങളുടെ പട്ടിക
35 സിങ്കപ്പൂർ                     5,850,342
സേട്ട് നാഗ് ജീ ഫുട്ബോൾ ടൂർണമെന്റ്
Reserves in the final.
ഏഷ്യൻ രാജ്യങ്ങളുടെ പട്ടിക
36 ഒമാൻ                           5,106,626
സേട്ട് നാഗ് ജീ ഫുട്ബോൾ ടൂർണമെന്റ്
List of Winners of Sait Nagjee All India Football Tournament
Source: List of Winners/Runners-up
ഏഷ്യൻ രാജ്യങ്ങളുടെ പട്ടിക
37 സ്റ്റേറ്റ് ഓഫ് പലസ്റ്റിൻ 5,101,414
38 കുവൈറ്റ്                      4,270,571
39 ജോർജിയ                    3,989,167
40 മംഗോളിയ                   3,278,290
41 അർമേനിയ                 2,963,243
42 ഖത്തർ                          2,881,053
43 ബഹ്‌റൈൻ                 1,701,575
44 ടിമോർ ലാസ്റ്റെ            1,318,445
45 സൈപ്രസ്                    1,207,359
46 ഭൂട്ടാൻ                            771,608
47 മൾടിവിസ്                    540,544
48 ബ്രൂണെയ്‌                   437,479
വർഗ്ഗം:ഏഷ്യ
മരിയ അമ്പാരോ എസ്‌കാൻഡൻ
പ്രമുഖയായ മെക്സിക്കൻ നോവലിസ്റ്റും കഥാകൃത്തുമാണ് മരിയ അമ്പാരോ എസ്‌കാൻഡൻ(ജനനം : 19 ജൂൺ 1957). ലാറ്റിൻ-അമേരിക്കയിലെ എഴുത്തുകാരിൽ ശ്രദ്ധേയയാണ്. ആദ്യ കൃതി 'എസ്‌പെരാൻസാസ് ബോക്‌സ് ഓഫ് സെയിന്റ്‌സ് 'എൺപത്തഞ്ചു രാജ്യങ്ങളിലെ ഇരുപതിൽപ്പരം ഭാഷകളിലേക്കാണ് വിവർത്തനം ചെയ്യപ്പെട്ടത്.
ജീവിതരേഖ
മെക്സിക്കോയിൽ ജനിച്ചു. പതിനെട്ടാം വയസിലാണ് ആദ്യ കഥ പ്രസിദ്ധീകരിക്കുന്നത്. 'കൺസ്ട്രഷൻ' എന്ന സാഹിത്യമാസികയിൽ പ്രവർത്തിച്ചു. സ്പാനിഷിലും ഇംഗ്ലീഷിലും ഒരേ സമയം എഴുതുന്ന മരിയ, 1983-ൽ ഭർത്താവും ശിൽപിയുമായ ബെനിറ്റേ ക്രില്ലിനൊപ്പം അമേരിക്കയിലേക്ക് കുടിയേറി. ഇപ്പോൾ ലോസ്‌ ഏൻജലെസിൽ താമസിക്കുന്നു. യു.സി.എൽ.എ. എക്‌സ്‌റ്റെൻഷനിൽ സർഗ്ഗാത്മക രചനയിൽ പരിശീലനം നൽകുന്ന റൈറ്റിംഗ്‌ വിഭാഗം അദ്ധ്യാപികയാണ്. ബ്രസീൽ, മെക്‌സിക്കോ, ബാഴ്‌സലോണ എന്നിവിടങ്ങളിൽ നടക്കുന്ന രാജ്യാന്തര സിനിമാ-എഴുത്ത് പരിശീലന ശിൽപശാലകളുടെ ഉപദേശകയായും പ്രവർത്തിക്കുന്നു.
ആദ്യ കൃതി ' എസ്‌പെരാൻസാസ് ബോക്‌സ് ഓഫ് സെയിന്റ്‌സ്' എൺപത്തഞ്ചു രാജ്യങ്ങളിലെ ഇരുപതിൽപ്പരം ഭാഷകളിലേക്കാണ് വിവർത്തനം ചെയ്യപ്പെട്ടു. രണ്ടാമത്തെ നോവൽ 'ഗോൺസാലസ് ആൻഡ് ഡോട്ടേഴ്‌സ് ട്രക്കിംഗ് കമ്പനി' പന്ത്രണ്ടോളം ഭാഷകളിലേക്ക് വിവർത്തനം ചെയ്യപ്പെട്ടു. ആദ്യ നോവലിന്റെ ചലച്ചിത്ര ഭാഷ്യം, 'സാന്റ്റിറ്റോസ്' അന്താരാഷ്ട്ര ചലച്ചിത്രോസവങ്ങളിൽ തിരകഥയ്ക്കുൾപ്പടെ 15 ലധികം അവാർഡുകളാണ് നേടിയത്. ഇതിന്റെ തിരക്കഥയും മരിയയുടേതായിരുന്നു. സൺസാൻ ചലച്ചിത്രോത്സവത്തിൽ മികച്ച സിനിമയായി ഇത് തെരഞ്ഞെടുക്കപ്പെട്ടു.
മാജിക്കൽ റിയലിസത്തിന്റെ സങ്കേതങ്ങൾ ഉപയോഗപ്പെടുത്തിയിട്ടുള്ള രചനാ രീതിയാണ് മരിയയുടേത്.
പുറം കണ്ണികൾ
വർഗ്ഗം:1957-ൽ ജനിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:മെക്സിക്കൻ എഴുത്തുകാർ
റൈയാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് റൈയാൻ. റൈയാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് റൈയാൻ ൽ 361 വീടുകൾ ഉണ്ട്. ആകെ ജനസംഖ്യ 1798 ആണ്. ഇതിൽ 994 പുരുഷന്മാരും 804 സ്ത്രീകളും ഉൾപ്പെടുന്നു. റൈയാൻ ലെ സാക്ഷരതാ നിരക്ക് 72.75 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. റൈയാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 164 ആണ്. ഇത് റൈയാൻ ലെ ആകെ ജനസംഖ്യയുടെ 9.12 ശതമാനമാണ്.
ജാതി
റൈയാൻ ലെ 384 പേരും പട്ടിക ജാതി വിഭാഗത്തിൽ പെടുന്നു.
എം. ചന്ദ്രൻ
2006 മുതൽ 2016 വരെ ആലത്തൂരിൽ നിന്നുള്ള നിയമസഭാംഗമായിരുന്ന പാലക്കാട് ജില്ലയിൽ നിന്നുള്ള മുതിർന്ന സി.പി.എം നേതാവായിരുന്നു  എം.ചന്ദ്രൻ.(1946-2023) മാർക്സിസ്റ്റ് പാർട്ടി സംസ്ഥാന സെക്രട്ടേറിയറ്റ്-സംസ്ഥാന സമിതി അംഗമായും മാർക്സിസ്റ്റ് പാർട്ടിയുടെ പാലക്കാട് ജില്ലാസെക്രട്ടറിയായും പ്രവർത്തിച്ചിട്ടുണ്ട്. വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2023 മെയ് ഒന്നിന് അന്തരിച്ചു.
ജീവിതരേഖ
പാലക്കാട് ജില്ലയിലെ തൃത്താല താലൂക്കിലെ ആനക്കരയിൽ മേലേപ്പുറത്ത് വീട്ടിൽ എം.കൃഷ്ണൻ്റെയും അമ്മുക്കുട്ടിയുടേയും മകനായി 1946 ജൂലൈ 15ന് ജനനം. പത്താം തരമാണ് വിദ്യാഭ്യാസ യോഗ്യത. കേരള സ്റ്റുഡൻ്റ്സ് ഫെഡറേഷനിലൂടെ രാഷ്ട്രീയ പ്രവർത്തനമാരംഭിച്ചു. 1970-ൽ മാർക്സിസ്റ്റ് പാർട്ടി അംഗമായ ചന്ദ്രൻ 1975 മുതൽ 1982 വരെ കപ്പൂർ ലോക്കൽ കമ്മിറ്റി സെക്രട്ടറിയായിരുന്നു. 1982-ൽ തൃത്താല ഏരിയ കമ്മറ്റിയുടെ ആദ്യ സെക്രട്ടറിയായി. 1985-ൽ പാലക്കാട് ജില്ലാ സെക്രട്ടേറിയറ്റിലേക്കും 1987-ൽ പാർട്ടി സംസ്ഥാന കമ്മറ്റിയിലേക്കും തിരഞ്ഞെടുക്കപ്പെട്ടു. 1987-ൽ മാർക്സിസ്റ്റ് പാർട്ടിയുടെ പാലക്കാട് ജില്ലാ സെക്രട്ടറിയായിരുന്ന ടി.ശിവദാസമേനോൻ മന്ത്രിയായതിനെ തുടർന്ന് ജില്ലാ സെക്രട്ടറിയായി. 1987 വരെ 1998 വരെ ജില്ലാ സെക്രട്ടറിയായിരുന്ന എം.ചന്ദ്രൻ 1998-ൽ പാർട്ടി സംസ്ഥാന സെക്രട്ടേറിയറ്റ് അംഗമായി.
1998-ലെ പാലക്കാട് സംസ്ഥാന സമ്മേളനത്തോടെ മാർക്സിസ്റ്റ് പാർട്ടിയിൽ മേധാവിത്തം നേടിയ വി.എസ്.അച്യുതാനന്ദൻ്റെ അടുത്ത അനുയായിയായി അറിയപ്പെട്ടു. 1998-ൽ പാർട്ടി സെക്രട്ടറിയായ പിണറായി വിജയൻ 2005-ലെ മലപ്പുറം സമ്മേളനത്തിൽ പാർട്ടി പിടിച്ചതോടെ വി.എസിൻ്റെ പാർട്ടിയിലെ പിടി അയഞ്ഞു. 2006-ൽ വി.എസ് പക്ഷക്കാരായ എം.ചന്ദ്രനെയും എസ്.ശർമ്മയെയും പാർട്ടി സെക്രട്ടേറിയറ്റിൽ നിന്ന് സംസ്ഥാന സമിതിയിലേക്ക് തരംതാഴ്ത്തി. 2022-ലെ എറണാകുളം സമ്മേളനത്തോടെ എം.ചന്ദ്രൻ സംസ്ഥാന കമ്മിറ്റിയിൽ നിന്ന് ഒഴിവായി.
2006 മുതൽ 2016 വരെ ആലത്തൂരിൽ നിന്നുള്ള നിയമസഭാംഗമായിരുന്നു. 2006-ൽ എം.ചന്ദ്രനെ ആലത്തൂർ വിജയിപ്പിച്ചത് നിയമസഭ തിരഞ്ഞെടുപ്പ് ചരിത്രത്തിലെ അതു വരെയുള്ള ഏറ്റവും വലിയ ഭൂരിപക്ഷത്തോടെയാണ്. 47,671 വോട്ടിന്റെ ഭൂരിപക്ഷമാണ് അന്ന് നേടിയത്. മികച്ച സംഘാടകനെന്ന നിലയിൽ ശ്രദ്ധേയനായി. കപ്പൂർ പഞ്ചായത്ത് പ്രസിഡന്റ്(1980-1988), സി.ഐ.ടി.യു സംസ്ഥാന സെക്രട്ടറി, കർഷക സംഘം ജില്ലാ സെക്രട്ടറി, വിവിധ ട്രേഡ് യൂണിയനുകളുടെ ഭാരവാഹി എന്നീ നിലകളിലും പ്രവർത്തിച്ചു. നിലവിൽ സി.പി.എം ജില്ലാക്കമ്മറ്റിയിൽ പ്രത്യേക ക്ഷണിതാവായിരുന്നു.
മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ എറണാകുളത്തെ സ്വകാര്യ ആശുപത്രിയിൽ വച്ച് 2023 മെയ് ഒന്നിന് അന്തരിച്ചു.
അവലംബം
വർഗ്ഗം:1946-ൽ ജനിച്ചവർ വർഗ്ഗം:ജൂലൈ 15-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ
നുയ്ത്സിയ
പടിഞ്ഞാറൻ ആസ്ട്രേലിയയിൽ കണ്ടെത്തിയ ഒരു ഹെമിപാരാസിറ്റിക് പ്ലാന്റ് ആണ് നുയ്ത്സിയ ഫ്ലോറിബണ്ട. ക്രിസ്തുമസ് വേളയിൽ ഈ സസ്യത്തിൽ മനോഹരമായ പൂക്കൾ ഉണ്ടാകുന്നതിനാൽ ക്രിസ്തുമസ് ട്രീ ആയിട്ടാണ് പ്രാദേശികമായി അറിയപ്പെടുന്നത്. മൂജാർ, മൂജേരൂൾ, മുഞ്ചാ, മുത്യാൽ എന്നിവ ഈ സസ്യത്തിന്റെ നൂൺഗാർ പേരുകൾ ആണ് ക്രിസ്മസ് ട്രീ എന്ന പുഷ്പത്തിന്റെ വിവരണം വളരെക്കാലം നീണ്ടുനിന്നു. കാലാകാലങ്ങളിൽ അത് പതിവായി വിവരിച്ചിരുന്നു. ഒക്ടോബർ മുതൽ ജനുവരി വരെയാണ് പൂക്കാലം. ഓറഞ്ച് പടർന്ന മഞ്ഞ നിറമുള്ള പൂക്കൾ കാണപ്പെടുന്നു.
ടാക്സോണമി
1805-ൽ നോവിയ ഹോളണ്ടിയ പ്ളാനറ്റേറിയം സ്പെസിമെനിൽ ലൊറാൻതസ് ഫ്ലോറിബണ്ടസ് എന്ന പേരിൽ ജാക്വിസ് ലാബാർഡ്ഡീറെഴുതിയ നുയ്ത്സിയ ഫ്ലോറിബണ്ടയുടെ ആദ്യ വിവരണം പ്രസിദ്ധീകരിക്കപ്പെട്ടിരുന്നു. എസ്പെറൻസിൽ അദ്ദേഹം നിരീക്ഷിച്ചിരുന്ന പുഷ്പങ്ങളെക്കുറിച്ച് വിവരിക്കുന്ന ഒരു പ്രത്യേക വിവരണം ആയിരുന്നു. സസ്യശാസ്ത്രജ്ഞൻ റോബർട്ട് ബ്രൗൺ 1831- ൽ ഈ സ്പീഷീസിന്റെ പ്രത്യേകത പ്രസിദ്ധീകരിച്ചു. ബ്രൌണിന്റെ പേരിന് നുയ്ത്സിയ എന്നുപയോഗിച്ച് ജോർജ്ജ് ഡോൺ ഒരു വിവരണം പ്രസിദ്ധീകരിച്ചു. ഇതിന്റെ എപ്പിത്തെറ്റ് പതിനേഴാം നൂറ്റാണ്ടിലെ ഡച്ച് പര്യവേക്ഷകനും കൊളോണിയൽ ഉദ്യോഗസ്ഥനുമായ പീറ്റർ നുയ്ത്സിന്റെ സ്മരണാർത്ഥം ആണ് നൽകിയിരിക്കുന്നത്.
ബാഹ്യ ലിങ്കുകൾ
വർഗ്ഗം:അലങ്കാര വൃക്ഷങ്ങൾ വർഗ്ഗം:പരാദസസ്യങ്ങൾ വർഗ്ഗം:സപുഷ്പികൾ
മധുരാവിജയം
കമ്പരായന്റെ മധുരാവിജയത്തെ അടിസ്ഥാനമാക്കിയാണ് ഈ കാവ്യം രചിച്ചതെന്നു കരുതുന്നു. വീരകമ്പരായചരിതം എന്നും കാവ്യത്തെ വിളിയ്ക്കുന്നുണ്ട് .ഗംഗാദേവിയാണ് ഈ സംസ്കൃതകാവ്യത്തിന്റെ കർത്താവ്. പ്രതിപാദനരീതിയിൽ ലാളിത്യം പുലർത്തുന്ന ഏഴു സർഗ്ഗങ്ങളുള്ള ഈ കാവ്യത്തെ ലക്ഷണമൊത്ത ഒരു കൃതിയായി കരുതിപ്പോരുന്നുണ്ട്. വിജയനഗര സാമ്രാജ്യത്തെ മധുര സുൽത്താൻ ആക്രമിക്കുന്നതിനെക്കുറിച്ച് ഈ കാവ്യത്തിൽ വിശദീകരിക്കുകയും ചെയ്യുന്നുണ്ട്.
മധുരാവിജയത്തിലെ ഒരു പദ്യം
''പ്രശാന്തദാവേവ വനാന്തലക്ഷ്മീ
ഗതോപരാഗാ ഗഗനസ്ഥലീവ
കളിന്ദജാമർദ്ദിത കാളിയേവ
അവലംബം
വർഗ്ഗം:സംസ്കൃത കാവ്യങ്ങൾ വർഗ്ഗം:വിജയനഗര സാമ്രാജ്യം
ദ്വിജേന്ദ്രലാൽ റായ്‌
ഔദ്യോഗിക ജീവിതം
പഠനം കഴിഞ്ഞ് ഇംഗ്ലണ്ടിൽ നിന്ന് മടങ്ങിയെത്തിയ റായ്‌ 1886 ൽ ഡെപ്യൂട്ടി മജിസ്‌ട്രേറ്റായി നിയമിതനായി. ബംഗാൾ, ബീഹാർ, മധ്യ പ്രവിശ്യ എന്നിവയുടെ വിവിധ ഭാഗങ്ങളിൽ സർവേ, സെറ്റിൽമെന്റ്, എക്സൈസ്, ലാൻഡ് റെക്കോർഡ്സ്, അഗ്രികൾച്ചർ, അഡ്മിനിസ്ട്രേഷൻ, ജുഡീഷ്യറി എന്നീ വകുപ്പുകളിൽ പ്രവർത്തിച്ചു. പ്രശസ്ത ഹോമിയോ വൈദ്യനായ പ്രതാപ് ചന്ദ്ര മജുംദാറിന്റെ മകളായ സുരബാല ദേവിയെ 1887 ൽ റായ്‌ വിവാഹം കഴിച്ചു. 1894 ൽ എക്സൈസ് വകുപ്പിന്റെ ആദ്യ ഇൻസ്പെക്ടറായും 1898 ൽ ലാൻഡ് റെക്കോർഡ്സ്, അഗ്രികൾച്ചർ ഡിപ്പാർട്ട്മെന്റിന്റെ അസിസ്റ്റന്റ് ഡയറക്ടറായും 1900 ൽ എക്സൈസ് വകുപ്പ് കമ്മീഷണറുടെ അസിസ്റ്റന്റായും നിയമിതനായി. പിന്നീട് അദ്ദേഹത്തെ എക്സൈസ് ഡിപ്പാർട്ട്മെന്റിന്റെ ഇൻസ്പെക്ടറായി നിയമിച്ചു.
1903-ൽ സുരബാലാദേവി അന്തരിച്ചു. 1905-ൽ റായ്‌യെ ഖുൽനയിലേക്ക് മാറ്റി. മുർഷിദാബാദ്, കാൻഡി, ഗയ, ജഹാനാബാദ് എന്നിവിടങ്ങളിലും അദ്ദേഹം സേവനമനുഷ്ഠിച്ചു. 1908-ൽ അദ്ദേഹം കൊൽക്കത്തയിൽ താമസിക്കാൻ നീണ്ട അവധി എടുത്തു. അടുത്ത വർഷം 24 പർഗാനകളുടെ ഡെപ്യൂട്ടി മജിസ്‌ട്രേറ്റായി നിയമിതനായി. 1912-ൽ അദ്ദേഹത്തെ ബൻകുരയിലേക്ക് മാറ്റി, മൂന്നു മാസത്തിനുള്ളിൽ അദ്ദേഹത്തെ വീണ്ടും മംഗറിലേക്ക് മാറ്റി, അവിടെവച്ച് അപസ്മാരം ബാധിച്ച് ഗുരുതരാവസ്ഥയിലായി. ഇതേത്തുടർന്ന് സ്വമേധയാ വിരമിക്കുകയും കൊൽക്കത്തയിലേക്ക് മടങ്ങുകയും ചെയ്തു.
രാഷ്ട്രീയ ജീവിതം
ഒരു ബംഗാളി പ്രഭു കുടുംബത്തിൽ നിന്നാണെങ്കിലും, കർഷക അനുകൂല വികാരങ്ങൾക്ക് റായ്‌ പ്രാധാന്യം നൽകി. 1890 ൽ സർക്കാരിനുവേണ്ടി ജോലി ചെയ്യുന്നതിനിടെ കർഷകരുടെ ഭൂമിയുടെ അവകാശവും ബാദ്ധ്യതകളും സംബന്ധിച്ച് അദ്ദേഹം ബംഗാൾ ഗവർണറുമായി ഏറ്റുമുട്ടി. 1905 ലെ ബംഗാൾ വിഭജനത്തെത്തുടർന്ന് റായ്‌ പുതിയ രണ്ട് ബംഗാളി പ്രവിശ്യകളെ വീണ്ടും ഒന്നിപ്പിക്കുന്നതിനായി സാംസ്കാരിക പ്രസ്ഥാനത്തിൽ ചേർന്നു. നിരവധി ദേശസ്നേഹ ഗാനങ്ങൾ അദ്ദേഹം ആ സമയങ്ങളിൽ എഴുതിയത് ഇന്നും പ്രചാരത്തിലുണ്ട്.
മരണം
1912 ൽ ഭരത്ബർഷ എന്ന ജേണലിന്റെ എഡിറ്റർ ആയി പ്രേർത്തിച്ചു. എന്നാൽ വിരമിച്ച ശേഷം രണ്ടുമാസത്തിലധികം അദ്ദേഹം ജീവിച്ചിരുന്നില്ല. 1913 മെയ് 17 ന് അപസ്മാരം ബാധിച്ച് അദ്ദേഹം മരിച്ചു.
ഉണക്കമീൻ
മീൻ ഉണക്കിയതിനെയാണ് ഉണക്കമീൻ എന്ന് പറയുന്നത്. സാധാരണയായി ചാള, മത്തി, ചെമ്മീൻ, സ്രാവ് തുടങ്ങിയ മീനുകളാണ് ഉണക്കാറുള്ളത്. മീനുകൾ ഉപ്പ് തേച്ചാണ് ഉണക്കാറ്. ഉണക്കമീൻ മാസങ്ങളോളം കേടാകാതെ സുക്ഷിക്കാം. സൂര്യന്റെ ചൂടും കാറ്റും ഉപയോഗിച്ച് വെളിം പ്രദേശത്തു ഉണക്കുന്നത് പുരാതന കാലം മുതൽ മീനിനെ സംരക്ഷിക്കുന്നതിനായി പരിശീലിച്ചിരുന്നു.
അവലംബം
വർഗ്ഗം:ഭക്ഷ്യയോഗ്യമായ മത്സ്യങ്ങൾ വർഗ്ഗം:ഉണക്കമീൻ
രാധേ ശ്യാം
രാധേ ശ്യാം പ്രഭാസും, പൂജ ഹെഗ്‌ഡെയും അഭിനയിച്ച് രാധാകൃഷ്ണ കുമാർ രചനയും സംവിധാനവും നിർവ്വഹിക്കുന്ന ഒരു ഇന്ത്യൻ റൊമാന്റിക് ഡ്രാമ ചിത്രമാണ്. ഒരേ സമയം തെലുങ്ക്, ഹിന്ദി ഭാഷകളിലാണ് ചിത്രം ചിത്രീകരിച്ചിരിക്കുന്നത്. യുവി ക്രിയേഷൻസും ടി-സീരീസും ചേർന്നാണ് ചിത്രം നിർമ്മിക്കുന്നത്. 1970-കളിലെ യൂറോപ്പ് പശ്ചാത്തലമാക്കി, ചിത്രത്തിന്റെ സംഗീതം ജസ്റ്റിൻ പ്രഭാകരനും മനോജ് പരമഹംസ ഛായാഗ്രഹണവും കോത്തഗിരി വെങ്കിടേശ്വര റാവു എഡിറ്റിംഗും നിർവ്വഹിച്ചിരിക്കുന്നു.
2021 ജൂലൈ 30-ന് റിലീസ് ചെയ്യാനാണ് ആദ്യം തീരുമാനിച്ചിരുന്നത്, കോവിഡ്-19 മഹാമാരി കാരണം അത് മാറ്റിവച്ചു. 2022 ജനുവരി 14-ന് സംക്രാന്തി ഉത്സവത്തോടനുബന്ധിച്ച് ചിത്രം റിലീസ് ചെയ്യാനാണ് ഷെഡ്യൂൾ ചെയ്തിരുന്നത്. ഒടുവിൽ 2022 മാർച്ച് 11 ന് ഈ ചിത്രം തിയേറ്ററുകളിൽ റിലീസ് ചെയ്തു. ചിത്രം ബോക്‌സ് ഓഫീസിൽ 100 കോടിയിലധികം നഷ്ടം നേരിട്ട സിനിമ ഇന്ത്യൻ സിനിമയിലെ തന്നെ ഏറ്റവും വലിയ പരാജയ സിനിമയായി മാറി.
സംഗീതം
ചിത്രത്തിന് സംഗീതമൊരുക്കാൻ എ.ആർ. റഹ്‌മാൻ സമീപിച്ചതായി റിപ്പോർട്ടുണ്ട്. എന്നാൽ, റഹ്‌മാൻ സിനിമയിൽ ഒപ്പിട്ടിട്ടില്ല. ഹിന്ദി, തെലുങ്ക് പതിപ്പുകൾക്കായി ചിത്രത്തിന് രണ്ട് വ്യത്യസ്ത സൗണ്ട് ട്രാക്കുകൾ ഉണ്ട്. ഹിന്ദി ശബ്‌ദട്രാക്ക് മിഥൂൻ, അമാൽ മല്ലിക്, മനൻ ഭരദ്വാജ് എന്നിവർ ചേർന്നാണ് രചിച്ചിരിക്കുന്നത്, അതേസമയം ജസ്റ്റിൻ പ്രഭാകരൻ  തെലുങ്ക് പതിപ്പിലെ ഗാനങ്ങൾ രചിക്കുന്നത്  രണ്ട് പതിപ്പുകൾക്കുമുള്ള ചലച്ചിത്ര സ്‌കോറിന് പുറമേ. മനോജ് മുൻതാഷിർ, രശ്മി വിരാഗ്, കുമാർ, മിഥൂൻ എന്നിവർ ഹിന്ദിക്ക് വരികൾ നൽകുമ്പോൾ കൃഷ്ണകാന്ത് തെലുങ്കിന് വരികൾ നൽകുന്നു. എല്ലാ ഭാഷകളിലുമായി ആകെ 6 ഗാനങ്ങളാണ് ശബ്‌ദ ട്രാക്കിൽ ഉള്ളത്.
റിലീസ്
ചിത്രം 2021 ജൂലൈ 30-ന് റിലീസ് ചെയ്യാനായിരുന്നു ആദ്യം തീരുമാനിച്ചിരുന്നത്, എന്നിരുന്നാലും, ഇന്ത്യയിലെ കോവിഡ്-19 പകർച്ചവ്യാധി കാരണം അത് മാറ്റിവച്ചു. പിന്നീട് 2021 ജൂലൈയിൽ, ചിത്രം തെലുങ്ക്, ഹിന്ദി, തമിഴ്, കന്നഡ, മലയാളം എന്നീ ഭാഷകളിൽ സംക്രാന്തി ഉത്സവത്തോടനുബന്ധിച്ച് 2022 ജനുവരി 14-ന് റിലീസ് ചെയ്യുമെന്ന് പ്രഖ്യാപിച്ചു.
അവലംബം
വർഗ്ഗം:തെലുഗു ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
കാൽമ്മിക്ക് ഒയിറാത് ഭാഷ
കാൽമ്മിക്ക് ഒയിറാത് ഭാഷ Kalmyk Oirat (Kalmyk: Хальмг Өөрдин келн, Xaľmg Őrdin keln, IPA: [xaɮʲmg œːrtin kɛɮn]) റഷ്യൻ ഫെഡറേഷനിലെ ഭാഗമായ കാൽമിക്യയിലെ കാൽമ്മിക്ക് ജനത പ്രാദേശികമായി സംസാരിക്കുന്ന ഭാഷയാണ്. മംഗോളിക്ക് കുടുംബത്തിൽപ്പെട്ട ഒയിറാത് ഭാഷയുടെ ഒരു വകഭെദമായി ഇതിനെ കണക്കാക്കിവരുന്നു. ചൈനയിലും മംഗോളിയായിലും ഈ ജനതതി ജീവിച്ചുവരുന്നുണ്ട്. യുനെസ്കോ ഈ ഭാഷയെ യഥാർഥത്തിൽ ഉടനെതന്നെ നാശോന്മുഖമാകാൻ സാദ്ധ്യതയുള്ള ഭാഷകളിലൊന്നായി കണക്കാക്കിയിരിക്കുന്നു. 2010ലെ റഷ്യയിലെ സെൻസസ് പ്രകാരം, 183000 കാൽമ്മിക്ക് ജനതയിൽ 80,500 പേർ മാത്രമാണ് ഈ ഭാഷ കൈകാര്യം ചെയ്യുന്നത്.
കിർക്ക ദേശീയോദ്യാനം
കിർക്ക ദേശീയോദ്യാനം (Nacionalni park Krka) കിർക്ക  (പുരാതന ഗ്രീക്ക്: ക്രിറോസ്) നദിയുടെ പേരിലുള്ള ക്രൊയേഷ്യൻ ദേശീയോദ്യാനങ്ങളിൽ  ഒന്നാണ് ഇത്. സെൻട്രൽ ഡാൽമേഷ്യയിൽ, സിബെനിക്-ക്വിൻ കൗണ്ടിയിൽ, കുറുെടി മില്ലെജ്വി മേഖലയിൽ കിർക്ക നദിയുടെ മധ്യഭാഗത്തെ താഴ്ന്ന ഭാഗത്ത്, സിബിനിക് നഗരത്തിന്റെ വടക്കുകിഴക്ക് ഏതാനും കിലോമീറ്ററുകൾക്കകലെ സ്ഥിതിചെയ്യുന്നു. കിർക്ക നദിയെ സംരക്ഷിക്കുന്നതിനായി ഇത് രൂപീകരിക്കപ്പെട്ടു. ശാസ്ത്രീയവും, സാംസ്കാരികവും, വിദ്യാഭ്യാസപരവും, വിനോദപരവും, ടൂറിസവുമാണ് വിനോദസഞ്ചാരത്തിനായി പ്രധാനമായും ലക്ഷ്യമിടുന്നത്. ക്രൊയേഷ്യയിലെ ഏഴാമത്തെ ദേശീയ ഉദ്യാനമായ ഇത് 1985- ൽ ദേശീയ പാർക്ക് ആയി പ്രഖ്യാപിച്ചു.
പനാമ പേപ്പേർസ്
right|thumb|ആരോപണ വിധേയരായ വ്യക്തികൾ ഉൾപ്പെട്ട രാജ്യങ്ങൾ {{Legend|#d98181|ആരോപണവിധേയർ ഉൾപ്പെട്ട രാജ്യങ്ങൾ|css=" title="color=#d98181}} {{Legend|#9bcbe1|[[യൂറോപ്യൻ യൂണിയൻ|css=" title="color=#9bcbe1}} ]] ഒരു ഡസനോളം രാഷ്ട്രത്തലവന്മാരും എഴുപതോളം രാജ്യങ്ങളിലെ 128 ഉന്നത രാഷ്ട്രീയ നേതാക്കളും ലോകമെമ്പാടുമുള്ള നൂറുകണക്കിനു കോടീശ്വരന്മാരും പനാമ ആസ്ഥാനമായുള്ള സ്ഥാപനം മുഖേന അനധികൃത നിക്ഷേപം നടത്തിയെന്ന വെളിപ്പെടുത്തലുകളാണ് പനാമ പേപ്പേർസ് (Panama Papers) എന്ന പേരിൽ അറിയപ്പെടുന്നത്. നികുതി നിക്ഷപം തുടങ്ങിയവയിൽ ഉപദേശവും മാർഗ്ഗവും നൽകി സഹായിക്കുന്ന പാനമ ആസ്ഥാനമായുള്ള 'മൊസാക് ഫൊൻസേക'യുടെ വിവിധതരം സേവനങ്ങൾ സ്വീകരിച്ച ഒന്നരക്കോടിയോളം കക്ഷികളുടെ വിവരങ്ങൾ ജർമൻ ദിനപത്രം 'സ്വിദ്‌വദ് സെയ്തുങ്ങി'നു ചോർത്തി നൽകിയ അജ്ഞാതനാണു ലോകത്തെ നടുക്കിയ വിവരങ്ങൾ പുറത്തു കൊണ്ടുവന്നത്, എന്നാൽ ഇത് അവർ ഉടനടി പ്രസിദ്ധീകരിക്കുന്നതിനു പകരം അന്വേഷണാത്മക പത്രപ്രവർത്തകരുടെ രാജ്യാന്തര കൂട്ടായ്മയായ ഇന്റർനാഷണൽ കൺസോർഷ്യം ഓഫ് ഇൻവെസ്റ്റിഗേറ്റീവ് ജേണലിസ്റ്റിനു കൈമാറി, ഇവരുടെ എട്ടുമാസത്തിലേറെ നീണ്ട ഗവേഷണങ്ങൾക്കും പരിശോധനകൾക്കും ശേഷമാണ് ലോകത്തിലെ വിവിധ ഭാഗങ്ങളിലെ മാധ്യമങ്ങളിലൂടെ, ഇന്ത്യയിൽ ഇന്ത്യൻ എക്സ്പ്രസ്, ബ്രിട്ടനിൽ ഗാർഡിയൻ പോലുള്ള പത്രങ്ങൾ വഴി പുറത്തുവിട്ടത്.
ഏതാണ്ട്, ഒരു കോടി, 15 ലക്ഷം രേഖകളാണ് ചോർന്ന് ലഭിച്ചത്, ഇത് ഡിജിറ്റലായി നോക്കിയാൽ ഏതാണ്ട് 2.6 ടെറാബൈറ്റ് വരും, ഇത്രയും വ്യക്തികളുടെ തീർത്തും സ്വകാര്യമായ വിവരങ്ങൾ പോലും ഇതിൽ ഉണ്ടെന്ന് പറയപ്പെടുന്നു. ഇതിനാലാണ് ജർമ്മൻ പത്രം ഇത് പരിശോധിക്കാൻ ഒരു അന്താരാഷ്ട്ര ഏജൻസിയെ ഏൽപ്പിച്ചത്. 2013 ൽ എഡ്വേർഡ് സ്നോഡൻ വഴി ചോർന്ന എൻഎസ്എ രേഖകളെക്കാൾ വലിയ ഒരു രഹസ്യരേഖ ശേഖരമാണ് പാനമ പേപ്പറുകൾ.